Video: Mä juykhun sarnaqäwipa · Global Voices Aymarata\n(es) ukan jaqukipiri\tNoemí Zalazar\nJaqukipäw uñt'ayata/apkatata 1 Jallu qallta phaxsi 2011 10:32 GMT\nAka blog ullart'apxañäni Malagasy, македонски, Deutsch, عربي, Español, Français, Italiano, বাংলা, 日本語, Ελληνικά, Shqip, 繁體中文, 简体中文, English\nTommy Edison jilax yuriwipatpach juykhituwa, ukatx jupan witiyunakapa, Youtube tuqiw uñt'ayistu [en] amta lurawinakap jikxati, jisnawa qulqs kunjams uñt'i, cajeros automáticos, reproductores de DVD ukat callinaks kunjams mayskatar makhati taqi ukanaka. Ukapachparakiw cine tuqirus k'umi [en], uka arsuwinakapax jiwasar uñt'aychistuwa.\nBraille de Ralph Aichinger CCBy [en]\nQhipïr witiyupanx uñacht'ayistuw kunjamti khuykatar makipi ukanaka, uxur ist'asakiw jupax amuy churasiritana, ukhamat maykatar makhata sasaw uñt'aychistu.\nEdison ukax mä cininiruw k'umi. jaylliwinaksa, aruskipàwinaksa, kuna siwsawinksa ist'asakiw amuyt'iritayna. Witiyupax jan k'umiwinakan ukhamawa X-Men: Nayriri uñstawina:\nTommy Edison jupax cinin pelikulanak uñji, ukatx utapanx DVDnak uñjarakiwa. Ukampirus, reproductor de DVD uka alasitayna uka apnaqañax ch'amakinwa, kunjamti jupax apnaqki ukarjamaxa, janiw Braille ukankanti, uka ekipup apnaqañax yatiqañax janiw jasa yant'awikanti.\nUkjar witiyux uñt'ayiwa, machaq apnaqawinakax usurmuchtatanakatakjam wakicht'atakchi, janiw amtawinakaparjam phuqhaskiti, akatx qhipir uñt'awix cajero automático ukatw uñt'ayi. Kunjamaspas jan uka machaq apnawainakax jan ukarjam wakichatasp ukhaxa.Tommy jilax cajeru ukat qulqi apsuñax ch'amarakiw sasaw uñt'ayi:\nKunawsati Tommy jilax amparapamp qulqi katki ukhasti? janiw kunas jasakiti, billit qulqinak apnaqañaxa wali amuyt'añawa, cambio kut'ayañatakixa, ukampirus juykhunakax billit qulqinakax janiw amuyapkiti:\nEdison sutinix janiw ancha ch'am tukuwaykiti: Ben Churchill ukax apnakqarak ut'ayarakiw witiyunakapxa, uka ikipux redes sociales uksan uñacht'ayasisiki: jisnawa, jaqinakax pajinapan amuyunakap qilqat'apxi peliculanak jupatak utjayañ amtampi Blind Film Critic


Bible in one year - Aymara Bible 1997 - June 3\n1 Reyes 15:1-34\n1. Abiam chachajj Judá orakenjja kalltänwa reyïñjja Nabat chachan Jeroboam yokapajj tunca quimsakallkoni mara apnakcäna ucqha.\n2. Jerusalén marcanjja apnacänwa quimsa mara. Taycapasti Maaca sat sutinïnwa, jupasti Absalónan phuchapänwa.\n3. Abiam reyisti cunjämtï awquipajj jupat nayra juchanac lurcäna uca pachpa juchanacwa luraraquïna, chuymapasti janiw chekäcänti Tatitu Diosapataquejja, cunjämäcäntejj David nayra awquipana uqhamjja.\n4. Ucampis Davidaru qhuyapayasitap laycojja, Tatitojj lamparapjja naqhayascaquïnwa Jerusalén marcana, yokaparu reyit uchasa uqhamarac Jerusalén marcarus ch'aman tucuyasa.\n5. Davidasti Tatitutaquejja suma asquinwa sarnakäna, jacañapanjja janipuniw sarakcänti cuntï Tatitojj lurañataqui churcäna ucatjja, jan ucasti Urías hititampi luräwipanacwa sarakänjja.\n6. [6-7] Roboaman jacañapanjja niya ucqhat ucqharuwa jupampi Jeroboamampejj guerrasiñanacapajj utjäna. Uqhamaraquiw guerrajj utjaraquïna Abiam ucampi uqhamarac Jeroboamampi. Abiam reyin ucat ucjjaru luratanacapasa, uqhamarac cuntejj jupajj lurcäna ucanacasa kellkatawa, Judá ucanquir reyinacan crónicas sat libropana.\n8. Cunapachatï Abiam reyejj jiwjjäna ucqhasti imt'jjapjjänwa Davidan marcaparu. Ucjjarusti jupa lantejj Asa yokapawa reyëjjäna.\n9. Asa chachajj kalltänwa reyïña Judá orakenjja, Jeroboamajj Israelana pä tunca mara apnakcäna ucqha,\n10. ucatsti Jerusalenanjja apnakänwa pusi tunca mara. Awichapasti Maaca sat sutinïnwa, jupasti Absalonan phuchapänwa.\n11. Asa reyin luratanacapasti asquïnwa Tatitun nayrakatapana, David nayra awquipjama.\n12. Uca oraketjja jakonucünwa c'ari diosapataqui amtani, chacha pura jan wali luriri chachanacarojja, ucatsti apanucünwa nayra awquinacapajj lurasipcäna uca take yakha diosanaca.\n13. Uqhamaraquiw Maaca sat awichapan tayca reina cancañapa apakäna, jupana Asera sat c'ari diosa lurayatapata. Asa reyisti uca c'ari diosjja tucjänwa, ucatsti Cedrón sat uma jalsu chekanwa naqhantayäna.\n14. Janisa c'ari diosanacana santuario utanacapa apanucutäcchïna ucasa, Asajj Tatitumpejja suma asquinwa saräna.\n15. Ucatsti Tatitun temploparojj take kori, kollke uchäna, ucanacsti Tatiturojj loktapjjänwa jupasa, uqhamarac awquipasa.\n16. Rey Asampi uqhamarac Israelan Baasa reyimpejja, niya ucqhata ucqhatwa guerrasiñanacapajj utjäna.\n17. Cunapachatï Baasa reyejj Judá ucar nuwantir jutcäna ucqhajja, ch'amañchänwa Ramá marcaru, uqhamata Judá reyiru take parlt'asiñanacapa apakañataqui.\n18. Ucatsti Asajj Tatitun templopana, uqhamarac reyin palaciopan imatäqui ucan take korinaca, kollkenacwa apjjarüna, ucatsti yanapirinacap tokewa apayäna Siria ucan Ben-adad reyipan ucaru, jupasti Tabrimón chachan yokapänwa, uqhamarac Hezión ucan allchhiparaqui, jupasti Damasco marcanwa jacäna. Uqhamaraquiw aca yatiyäwi apayäna:\n19. “Jumamp nayampejja mä suma amtäwiru mantañäni, cunjämatï awquinacasajj lurapcäna uqhama. Acajj nayajj apayansmawa kori, kollke jumar wajjt'añataqui. Jichhajja jumajj apanucjjam Israelan Baasa reyimpi suma amtäwir mantatama, uqhamatwa nayarojj samarata jacayitani” sasa.\n20. Ben-adad reyisti iyaw sänwa Asa reyin arunacaparojja, ucatsti qhitänwa ejercitopan jilïrinacaparu Israelan marcanacaparu nuwantiri. Uqhamatwa catuntasïna Ijón, Dan, Abel-bet-Maaca chekanaca, uqhamarac take Cineret, ucatsti Neftalí take orakpacha.\n21. Cunapachatï Baasa reyejj ucanac yatïna ucqhajja, apanucjjänwa Ramá marcaru ch'amachaña, ucatjja cutt'anjjänwa Tirsa chekaru.\n22. Ucatsti Asa reyejja jawsayänwa take Judá ucanquir jakenacaru, jan maynini, ucatjja Ramá chekatjja apasjjapjjänwa kalanaca, lawanaca, Baasa reyejj nuwasiñataqui lurantascäna ucanaca. Asa reyisti pachpampiraquiw nuwasiñataqui lurantasïna Benjaminan, Mizpa, uqhamarac Geba marcanacarojja.\n23. Asa reyin ucat ucjjar luratanacapasa, atipjatanacapasa, uqhamarac marcanac sayt'ayatapasa kellkatawa, Judá ucankir reyinacan crónicas sat librona. Cunapachatï awquëjjäna ucqhasti Asa reyejj cayunacatwa usuntäna.\n24. Cunapachatï jiwjjäna ucqhasti nayra awquinacapamp chicaw imt'jjapjjäna Davidana marcapana. Ucjjarusti jupa lantejja Josafat yokapaw reyëjjäna.\n25. Cunapachatï Asa reyejj payïri mara Judá ucan reyïscäna, ucqhawa Jeroboam reyin Nadab yokapajj israel marcjjaru reyïña kalltäna, ucatsti jupajj pä maraquiw reyïna.\n26. Ucampis jupan luräwinacapajj janiw walïcänti Diosan nayrakatapana; jupasti cuna juchanactejj awquipajj lurcäna ucanacaracwa luraraquïna, uqhamarac cunanacampitejj israelitanacar juch luraycäna ucanacampiraquiw jucha lurayäna.\n27. Ucampis Isacar tribunquir Ahías chachan Baasa yokapajj, jupa contraw mä kawkha chachanacamp sayt'asïna, ucatsti jiwayänwa Gibetón sat filistea marcana, ucanaracwa Nadab reyejj muyuntascaraquïna take Israel ejercitompi.\n28. Baasa chachajj Nadab chacharojj jiwayänwa, quimsa mara Asajj Judá oraken apnakascäna ucqha, ucatsti jupa lantiwa reyiraquëjjäna.\n29. Cunapachati reyïña kalltäna ucspachawa, Jeroboaman take familiaparu jiwarayäna. Ucasti phokhasiscänwa cunjämtï Tatitojj Silo chekanquir Ahías sat profetaru yatiycäna uqhamaruw Baasa reyejj take jiwarayäna Jeroboaman familiaparu. Janiwa qhitirusa jacasquirjja jaytcänti.\n30. Acasti lurasïnwa Jeroboam reyin jucha luratanacapampi israelitanacar jucha luraycäna ucata, uqhamata Israelan Tatit Diosapar colerayasina.\n31. Nadab reyin ucat ucjjar luratanacapasa, take cuntejj lurcäna ucanacasa kellkatawa Israelan reyinacapan crónicas sat libropana.\n32. Asampi uqhamarac Israelan Baasa reyipampejja niya ucqhat ucqharuwa guerrasiñancapjjäna.\n33. Judá oraken Asajj quimsa mara reyïscäna ucqhawa Ahías chachan Baasa yokapajj apnakaña kalltäna Israeljjaru Tirsa marcana, ucatsti apnakänwa pä tunca pusin mara.\n34. Ucampis Baasa reyin luratanacapasti janiw walïcänti Tatitun nayrakatapana, jupasti cuna juchanacampitejj Jeroboamajj israelitanacar jucha luraycäna uca pachpa juchanacwa luräna.\n1 Reyes 16:1-34\n1. Ucatwa Tatitojj Hanani chachan Jehú yokaparu parläna, Baasa reyi contra ucat yatiyañapataqui:\n2. “Nayasti lak'atwa aptsma, ucatsti Israel marcajj-jjarojja jilïritwa uchsma. Ucampis jumajj Jeroboam reyjamaraquiquiw jucha luraytajja Israel marcajjarojja. Jumasti colerayistawa jucha luratanacamampi.\n3. Ucatpï jumarojj, Baasa, tucjaraquïmajja, uqhamarac familiamarusa nayajj tucjäraquëjja cunjämtï lurcta Nabat chachan Jeroboam yokapan familiapampejja uqhamaraqui.\n4. Cawquïri familiamatejj marcan jiwani ucarojja, anunacaw mank'antani, ucatsti qhititejj pampan jiwcani ucarusti jach'a jamach'inacaw mank'antapjjaraquini.”\n5. Baasa reyin ucat ucjjar luratanacapasa, cuntejj ucjjar lurcäna, uqhamarac atipjatanacapasa kellkatawa Israelan reyinacapana crónicas sat libropana.\n6. Cunapachatï Baasa reyejj jiwjjäna ucqhajja, imt'jjapjjänwa Tirsa marcaru, ucatsti jupa lantejja Ela sat yokapawa apnakjjäna.\n7. Tatitojj Jehú profeta tokewa arsüna, qhititejj Hanani sat chachan yokapäcäna uca toke, Baasa reyitaqui, uqhamarac familiapataquisa, jupan luratanacapajj Tatitun nayrakatapanjja janiw walïcänti uca laycu. Jupasti luratanacapampejja Tatiturojj colerayänwa familiapampi uqham jan wali lurasiñapataqui, cunjämatï Jeroboam reyin familiapajj tucjatäcän uqhama.\n8. Asa reyejj Judá oraken pä tunca sojjtani mara apnakascäna ucqhawa Baasa chachan Ela yokapajj apnakaña kalltäna, Israel marcjjaru Tirsa marcana, ucatsti pä marawa apnakäna.\n9. Ucampisa Zimri oficialapaw jupa contra tucüna, juparuw catuyatäna ejercitopana mä chicata nuwasiñ carronacapa. Mä urojj Ela reyejj Tirsa marcana, Arsa sat mayordomopan utapanccasinwa machjasiñcama umäna.\n10. Acatjamatwa Zimri chachajj purinisina jupar jiwayäna, jupa lanti apnakañataqui. Acajj lurasïnwa cunapachatï Asa reyejj Judá oraken pä tunca pakallkoni mara apnakcäna uca mara.\n11. Cunjämatï janc'aqui Zimri chachajj tronoru maqhatasina apnakaña kalltäna ucspachawa, Baasan take familiaparu jiwarayäna, janiw qhiti chacharusa familiapatsa, amigopatsa jacasquiri jaytcänti, uqhamata uqhama jan cutsuyasiñapataqui.\n12. Uqhamawa Zimri reyejj Baasan take familiaparu jiwarayäna, ucasti lurasiscänwa Tatitun yatiyäwiparjama Baasa reyitaqui, Jehú profeta toke.\n13. Ucasti lurasïnwa Baasan take jucha luratanacap laycu, uqhamarac Ela yokapan juchanacap laycuraqui, ucanacampiraquiw israelitanacarojj jucha lurayapjjaraquïna, yakha diosanacar yupaychatanacapampi Israelan Diosapar colerayasa.\n14. Ela reyin ucat ucjjaru luratanacapasa, cuntï lurcäna ucanacasa kellkatawa, Israelana reyinacapan crónicas sat libropana.\n15. Cunapachatï Asa reyejj Judá orakena pä tunca pakallkoni mara apnakascäna, uqhamarac israelita ejercitojj waquichascäna filisteonquir Gebetón sat marcaru nuwantañataqui ucqhawa, Zimri chachajj Tirsa marcana apnakaña kalltäna. Jupasti pakallk uruquiwa apnakäna.\n16. Cunapachatï ejercitojj yatïna campamentonacapana Zimri chachan reyiru jiwayatapa ucqhajja, takeniw campamentonjja arsusina utt'ayapjjäna Omri sat ejerciton generalaparu Israelan reyipata, uca pachpa uruna.\n17. Ucatsti Omri generalampi, uqhamarac israelita ejercitompejja Gebetón marcampi nuwasir saraña apanucusinjja, Tirsa marcaruw sarapjjäna nuwasiñataqui.\n18. Zimri chachajj marcana take catuntatäjjatapa uñjasinjja, reyina palaciopana imasiña uta mankheru mantasinwa palacioru ninampi naqhantayäna, jupasti uca mankhenwa jiwaraquïna.\n19. Acasti lurasïnwa jucha luratapata, uqhamarac Tatitun nayrakatapana jan walinaca luratapataraqui. Jupasti pachpa juchanacwa luränjja Jeroboam reyejj lurcäna ucanaca, ucat juc'ampi juchanacwa israelitanacaru lurayänjja.\n20. Zimri reyin ucat ucjjaru luratanacapasa, uqhamarac Ela reyitaqui sayt'asitapasa kellkatawa Israelana reyinacapan crónicas sat libropana.\n21. Ucatsti Israel marcajj payaruw jaljtäna, mayninacasti Ginat chachan Tibni yokapar jakcattatäpjjänwa juparu reyita uchañataqui, mayninacasti Omri chachar jakcattatäpjjaraquïnwa.\n22. Tucuyarusti Omrin jakenacapaw atipjäna Tibnin jakenacaparu, Ginat chachan yokaparu. Ucatsti Tibni chachajj jiwayatänwa, uqhamatwa Omri chachajj reyëjjäna.\n23. Omristi Israel marcanjja kalltänwa apnakaña, Asa reyejj Judá orakena quimsa tunca mayani mara apnakcäna ucqha, ucatsti jupajj tunca payan maraw apnakäna, sojjta marasti Tirsa marcanwa apnakaraquïna.\n24. Jupasti Semer chachatwa alasïna Samaria kollu, sojjta tunca sojjtani kilo kollkempi; ucanwa mä marca sayt'ayäna nuwasiñataqui suma lurata, ucarusti Samaria sasaw sutichäna, uca kollun nayrïri utjir jakejj Semer satätap laycu.\n25. Omri reyin luratanacapasti janiw asquïcänti Tatitun nayrakatapana, uqhamarus jupat nayra reyinacat sipansa juc'amp jan walïnwa,\n26. jupasti luränwa Nabata chachan Jeroboam yokapajj jucha lurcäna uca pachpa juchanaca, ucanacampiraquiw israelitanacarus juchjja lurayäna, yakha diosanacar yupaychasa Israelana Tatit Diosapar colerayasina.\n27. Omri reyin luratanacapasa, take cunanactejj lurcäna ucanacasa, atipjatanacapasa kellkatawa, Israelan reyinacapan crónicas sat libropana.\n28. Cunapachatï jiwjjäna ucqhasti Samaria marcaruw imt'atäjjäna. Ucatsti jupa lantejja Acab sat yokapawa reyëjjäna.\n29. Asa reyejj Judá orakena quimsa tunca quimsakallkoni mara apnakascäna, ucqhawa Omri chachan Acab yokapajj apnakaña kalltäna Israel marcaru. Jupasti Israel marcarojj pä tunca payan maraw apnakäna Samaria marcana.\n30. Ucampis sarnakäwipajja sinti jan walïnwa Tatitun nayrakatapanjja, uqhamarus luräwinacapajj nayra reyinacat sipansa juc'ampi jan walïnwa,\n31. jupajj mäquiw Nabat chachan Jeroboam yokapan pachpa juchanacapjja luräna. Jupasti casarasïnwa Sidón chekanquir Et-baal reyin Jezabel sat phuchapampi, ucatsti Baal sat diosaruw alt'asïna yupaycharaquïna.\n32. Baal diosataquisti lurayänwa mä altara, uqhamarac mä templo Samariana.\n33. Ucjjarusti lurayaraquïna Asera uca yakha diosan lantipa, ucampisti Israelan Tatit Diosaparuw colerayäna, Israelana jupata nayra reyinacapat sipansa juc'ampi.\n34. Acab reyin urunacapanjja, Betelanquir Hiel chachajj Jericó sat marcwa wastat sayt'ayäna. Cimientonaca uchañanjja Abiram sat jilïr wawapaw jiwäna, ucatsti puncunac uchcäna ucqhasti Segub sat sullquïr wawaparaquiw jiwäna, ucasti phokhasiscänwa cunjämtï Tatitojj siscäna Nun sat chachan Josué yokap toke.\n22. Jach'a mank'äwinacapajj sipitapar tucpan, suma mank'anacapasti simpantir chinuñar tucuracpan,\n23. nayranacapajj juyqhuptpan, jiqhanipas qhathatipunpan.\n24. Jupanacjjar k'apisiñam samarasim, akquir k'apisiñamajj jupanacar catjpan;\n25. utjäwinacapajj ch'usa wasarar tucpan, janirac qhitis chhujllanacapan jacpati;\n26. jupanacajj juman usuchjat jakeruw arcnakapjje; juman chhojjriñchat jakeruw sawcasipjje.\n27. Ñankhat ñankha jupanacar cutt'ayam, janipun qhuyapayasiñam jicjjatapjjpati.\n28. ¡Wiñay jaquirinacan sutip taypit apanucum! ¡Janipun asqui jakenacamp chic kellkantamti!\n25. Jan amuyt'an wawajj colerasiña, jachañacwa utjayi awquipa taycapataquejja.\n26. Jan juchanir multa apsuñajja janiw walïquiti, janiraquiw aytata jakeru jawk'añas walïquiti.\n1. Mä uruquejjänwa Pascua fiestataquejja. Jesusajj yatïnwa aca orake jaytjjañapa, uqhamarac Awquipan ucaru sarjjañap horasas purinitapa. Aca orakencqui uca jupanquirinacarojj munasipunïnwa. Uca jach'a munasiñapsti khepacamaraquiw uñacht'ayäna.\n2. Mank'asipquipansti Supayajj niyawa Simonan yokapa Judas Iscarioten chuymaparojj uchatayna Jesusar aljantañ amtäwjja.\n3. Jesusasti yatïnwa Diosat jutatapa, uqhamarac Diosar cutt'jjañapsa, ucatsti Awquina take munañanïña cancañ churatapsa yatiraquïnwa.\n4. Uqhama mank'asipquïpansti, Jesusajj mesat sartasin, patjja isip apsusisinjja mä toallampiw cinturaparojj chint'asi.\n5. Ucatsti mä lamanaruw um warjjati, ucat discipulonacapan cayunacap jarekañaruw uchasi. Jarekasinsti cinturapanccäna uca toallampiraquiw phisqhuräna.\n6. Simón Pedron cayunacap jariñataquëjjän ucqhajja, Pedrojj sänwa: —Tata, ¿cayunacajjti jareketäta? —sasa.\n7. Jesusasti juparojj sänwa: —Jichhajj janiw amuyctati cuntejj lurctjja ucjja, ucampis khepatwa amuyascäta.\n8. Pedrosti sänwa: —Nayarojj janiw cunapachas cayojj jarekquitasmati —sasa. Jesusasti saraquïnwa: —Janitejj jarekcäma ucajja, janiw nayampi chicäcasmati —sasa.\n9. Pedrosti ucjjarojj saraquïnwa: —Uqhamasti Tata, janiy cayojj sapacjja jarekestati, jan ucasti amparajjampi p'ekejjamppachay jareketa —sasa.\n10. Ucampis Jesusajj saraquïnwa: —Qhititejj jichha jarekataquïqui ucajja janiw takpach janchipa jarekañajj waquisquiti k'omäscatap laycu. Jumanacajj k'omäjjapjjtawa, ucampis janiw takeni k'omäpctati —sasa.\n11. Acjja sänwa: “Janiw takeni k'omäpctati” sasajja, qhititejj juparu aljantañapäcän uc yatitap laycu.\n12. Cayunac jariñ tucuyjjasinsti Jesusajj wasitat patjja isip usct'asisinjja, wasitampiw mesjjaru kont'asi ucatsti saraquiwa: —¿Amuyapjjtati cuntejj jumanacar lurapcsma ucjja?\n13. Jumanacajj: ‘Yatichiri, Tata’ sapjjestawa. Uc sasinjja walicwa sasipctajja, ucapunïscaractwa.\n14. Uqhamajj nayatejj Yatichirïcasina, Tatitücasinaraqui, jumanacan cayunacam jaripjjsma ucqhajja, jumanacajj cayunacam jarisipjjañamaraquiwa maynit maynicama.\n15. Nayajj mä uñacht'äwi churapjjsma, cunjämtï nayajj lurtjja uqham jumanacajj lurapjjañamataquiraqui.\n16. Khanacwa sapjjsma, janiw ni qhiti uywatas uywiripat sipanjja juc'ampïquiti, ni qhiti qhitatas qhitiripan ucatjja juc'ampïquiti.\n17. Acanactejj amuyt'apjjäta, ucat lurapjjaraquïta ucajja, cusisitäpjjätawa.\n18. “Janiw nayajj parlcti take jumanacata, nayajj yattwa qhitinacarutejj ajlliscta ucjja. Cuntejj Kellkatanjj sisqui ucajj phokhasiñapawa: ‘Cawquïritejj nayamp chica mank'qui ucajja nayataquiw sayt'i’ sasa.\n19. Acjja sapjjsmawa janïra ucajj pasquipana, cunapachatejj acajj lurascani ucqhajja, jumanacajj iyawsapjjañamataqui qhitïctejj nayajj uca.\n20. Khanacwa sapjjsma, qhititejj catokqui nayan qhitatajjaru ucajja nayaruw catoketu; nayaru catokerïqui ucasti, qhitanquitu ucaruw catokaraqui.


Bolivia: Abraham Bojorquez, Hip Hop Aymarat Jayllir Yaqhapachar Sarxatapa · Global Voices Aymarata\nJaqukipäw uñt'ayata/apkatata 17 Sata qallta phaxsi 2009 16:00 GMT\nAka blog ullart'apxañäni polski, Français, 简体中文, 繁體中文, English\nAkatxamat Abraham Bojorquez hip hopat jayllirin yaqha pachar sarxatapax, wali jan walipunitawa Altu Pat Markankirinakatakixa, kawkhantix nayraqatar amuyunakamp sarantayaskana. Mä k'añasku k'amphikiptawinwa, Bojorquez uka jilax jiwawayxatayna. Walja arkirinakapwa uraqpachawjan jaytawayatäna, ukhamarus walja amtanakwa, walja waynanakar samkayir jayllt'awinakwa, jaytawayarakitäna. Walja qullasuyunkir bloguerunakaw juparux uñt'apxatayna. Jiwxatap qhipa urunakansti uka masinakapax, akhampunisti!! sasaw sarnaqawipatxa amtasipxatayna.\n(photo) Akaw Abraham Bojorquezaxa\nMayni jilax Altu Pat Markat, Alberto Medrano «Letras Alteñas» sat bloguerux, Rio Seco tuqin uñjatayna [es], Abrahamux kunamtix jayllintirikana uka. Ukhamarus walja waynanakapunirakiw hip hop jaylliwinakapatx amtawayapxatayna. Jaylliwinakapax nayraqatar sartañ amuyumpitaynawa, ukhapur uñjasiñ amuyumpi, ukhamarus Octubre 2003n mar amtasisina.\nOctubre 2003n maranx chaxwawinak tuqit jaylliwayatayna. Uka maransti 70n jil kullakanakaw jakañanakap churawayapxatayna, uka tuqinakat Bojorquezax jaylliwayatayna.\nKhaya 1990n qallta maranwa, Bojorquesz jilax Brazil markaruw, isinak ch'ukuñan irnaqiriw saratäna, ukanwa hip hopx yatiqanitäna. Altu pat markar kutt'anisasti «Ukhamaw y Ke» uka sutimpiw jaylliñ qalltatäna, ukhamarus aymara arutpun sapakutis jayllitäna. Cristina Quisbert, Bolivia Indigiena tuqitxa, Bojorquez jilax yakhakasta jaylliña uñstayawayi [es], sarakiwa. Sarnaqawinatak, arsusiwinakat, aymaranakan sarnaqawinakapata ukhamarus jaylliwinakapampix waynanak nayraqatar sarantayawayatayna.\nJaniw akharuk taqikunasa tukuskit, La Mala Palabra blog tuqinkirix, akham sasaw sawayi: Jiwxatapat arkirinakapax walpuni Bojorquezatx amtapxi. Ukhamarus, uka blog tuqinx uñacht'ayiwa masinakapan phamillanakapan phutunakapa. jupasti wali uñt'ata ukhamarus yäqata ukhamataynawa.\nSu familia está destrozada y era obvio: el humilde hijo de migrantes campesinos (su familia es oriunda de Sapahaqui, provincia Loayza de La Paz) había logrado salir adelante pese a haberse criado solito, quedó huérfano muy tierno, cuando apenas tenía 4 años. Le vendría una vida jodida, en la calle, con tragos, con drogas, con pandillas, con cuates, con el trabajo esclavista en Brasil… Sus primos, sus tíos y allegados se sorprendieron el poder de convocatoria de Abraham porque cosechó con ese carisma astral-andina a montón de cuates y cuatas. Y ese fue uno de los valores que todos coincidían en destacar. Varios tomaron el micrófono para recordarlo, para despedirlo, para decirle la buena gente que era, que es, que seguirá siendo.\nJupasti mä yapump uywamp sarnaqasirinakan wawapakitänawa, wila masinakapasti khaysa Sapahaki, Provincia Loayza, Departamento de La Paz ukstarakitanawa. Ukhamarus jupapachparakiw jilsuwayatäna, ukatsti wawakasinwa wajchaptawayatayna, jupasti pusi maranikitanawa. Ukhamatwa wali ch'am pist'añanwa jilsutayna, kallinakana, alkulampi, thujsa qullanakampi, juk'ampirus patrunatakxam irnaqañ irnaqañanakampiw Brazil markan irnaqatäna… jilanakapa, jisk'a jach'a tatanakapa, jak'a jaya masinakapax wali mulljataw jikxatasipxatayna Abraham jaqinak mayacht'atapatxa. Jupasti achachilanakasan amuyunakapampiw masinakapar ch'amañchatayna. Ukasti wali askipunitaynawa taqinitakisa.\nWalijaniw microphun aptasisinx jupat amtapxatäna, jikisiñkam sañataki, qawqha suma kunakanatix jaqxamax uk sañataki, sutipax nayaraqatar sarantaskakiniwa sañataki. La Mala Palabra tuqitxa qillqt'aniwayiwa qawqha sumakanatix imawipax ukatuqita, waljan arkirinakaparurakiw muspharayatayna, jayllir masinakaparu. Ukham taqiwjat jutirinakampix, mä amuyumpikiw jach'acht'apxatayna.\nAmuyun arunakampi, jachañ arunakampi, ukhamarus kawknir masinakapatix yanapt'awayapki jupanakax sawayapxiwa, Abrahamux mä suma imawi munasapana. Hip Hop masinakapax jayllt'asa, jacht'asaw jikisiñkam sawayapxatayna. Mä charankumpit, mä qinampitwa phust'awayapxatayna, asfrobolivianu jaylliwis jayllint'atakirakinawa.\nJanir atawux p'amp'atakipanxa, mä amtawiw utjäna. Ukhamatwa, mayni wila masipaw mayiñ qalltatayna, ukatsti juparux suyt'ayapxataynawa kunalaykutix Bojorquezax janiw katulikukataynati. Ukhamatwa mä amukt'awimpiw amtawayapxatayna, juk'ampirus yaqhipanakax, Abrahamux kunayman yupaychawinak iwaysasapäna, sasaw sawayapxatayna. Kunalaykutix jupax taqinimpiw mayakiña ukaruw iyawsäna. Ukasti mä phuqhat amuyunawa.\nUraqir jan walt'ayirinak ukanak tuq jaylliwayatayna. Bojorquez jilax»Ukhamaw y Ke» ukatuqiw aymar arut jayllt'awayatayna, kastill arur jaqukipt'asaraki. Juk'ampirus, Bolivia markpachat jallir masinakapax purisinipkakitanawa, Ronaldo, Animal de Ciudad, Santa Cruz tuqita. Bojorquezax Latinu Amerika markanakanwa jayllintawayatayna, ukhamarus waljan wali uñt'at jayllirinakampiw jayllintawayatayna, Manu Chao, Bernit Vergarabat jupanakampi. Tukuyañatakisti, Pez Fumaduran Blog qillqiripax akham sasaw arst'awayatayna jiwxatapat yatisinxa.\nJaniw alik, wali uñacht'ayasirikti chuyma us pachanakanxa, ukatsipansti Abrahamun jakañ tukuyxatapatxa chuymarupuniw ch'allxtayitu. Mä churawin wayna jayllt'iri, jan axsarayasiñampi, jayapachar uñtir waynaw aka markasanxa, «Ukhamaw y Ke» uka mayacht'awix aka markar apnaqañ tuqitwa, hip hop tuqitwa aka markasan uñacht'ayawayitu. Ukhamarus wawitajamp jank'a aruskipañ amuyt'ayawayitu… ukhamatwa nayraqatar aka t'aqhisiñ uraqin sarantañataki. waljanitakiw jan wali chhaqhawipuniwa chhaqhawipaxa… jaylliwinakapax ist'asax, yatiqawaytanwa waynanakan sarnaqawipata, jisk'achasiñ tuqita ukatsti jiwaspachp jan amuyt'atas tuqinakata\nPä tunk phisqhan qillqata\nPhisqha tunk qillqata\nPaqallq tunk phisqhan qillqata\nPä patak qillqata\nKimsa patak qillqata\nPusi patak qillqata\nPingback: Rising Voices » Hip-Hop as Cosmpolitan Citizen Media\n[…] Hip-hop's universal appeal has made itself apparent in countless blog posts across many of the Rising Voices citizen media projects. In Bolivia both Cristina Quisbert and La Mala Palabra of Voces Bolivianas honored the life of Aymara rapper and El Alto resident Abraham Bojorquez (the post has also been translated into Aymara). […]\n29 Jallu qallta phaxsi 2009, 7:57 pm\nPingback: Global Voices Community » Global Voices Aymara Turns Five!\n[…] Voices Aymara recently celebrated its fifth anniversary. Its first translation was on September 17, 2009. Members of the team shared this congratulatory message to the […]\n21 Sata qallta phaxsi 2014, 10:28 pm


Betzata estanquenwa mä usut jaqerojj qollasi (1-18)\nJesusajj Awkipatwa munañanïñ katoqe (19-24)\nJiwatanakajj Jesusan arupwa istʼapjjani (25-30)\nJesusjjat qhanañchäwinaka (31-47)\n5 Ukanak pasatatjja judionakan mä fiestapaw utjäna, Jesusajj Jerusalén markaruw makatäna. 2 Jerusalenanjja Ovej Punku satäki uka jakʼanjja mä uma estanquew utji, hebreo arunjja Betzata satawa, machonanakampi muyuntatarakiwa. 3 Uka manqhanjja walja usutanakaw utjäna, juykhunakasa, cojonakasa, amparata jan ukajj kayut wañaqat jaqenakasa ukankapjjarakïnwa. 4 *—— 5 Kimsa tunka kimsaqallqoni* maranak usurnukstat mä jaqew ukankaskäna. 6 Uka jaqer oraqen jaqosiskir uñjasasa jaya tiempo usutätap yatisasa akham sasaw Jesusajj jupar säna: “¿Usumat waliptañ muntati?” sasa. 7 Usut jaqejj jupar sarakïnwa: “Tata, umajj onjjtki ukhajja, janiw khitisa umar wayuntirejj utjkiti, ukar sarañajkamajj yaqhaw nayraqat mantjje” sasa. 8 Jesusasti jupar sarakïnwa: “Sartam, jantʼakum* aptasisin sarnaqam” sasa. 9 Uka jaqejj ukaratpachaw usupat waliptjjäna, jantʼakup* apjjarusisaw sarnaqañ qalltäna. Uka urojj sábado urünwa. 10 Ukatwa judionakajj usupat waliptir jaqerojj akham sapjjäna: “Jichhürojj sábado uruwa, janiw leyirjamajj jantʼaku* apañamajj walïkiti” sasa. 11 Jupajj sarakïnwa: “Khititejj nayar qollkitu ukaw akham situ: ‘Jantʼakum* aptasisin sarnaqam’ sasa”. 12 Jupanakasti akham sasaw jisktʼapjjäna:* “¿Khiti jaqes ‘jantʼakum aptasisin sarnaqam’ sasin sistam?” sasa. 13 Waliptir jaqejj janiw khitin qollatsa yatiskänti. Jesusajj jan amuykayakiw ukankir jaqenak taypir mantjjäna. 14 Uka qhepatsti Jesusajj templonwa uka jaqer jikjjatäna,* sarakïnwa: “Uñjam, usumat walikëjjtawa. Jan mayampsa juch lurjjamti, ukhamat jukʼampi jan walinakan jan uñjasiñamataki” sasa. 15 Uka jaqejj sarjjäna ukhajja, Jesusaw waliptayitu sasaw judionakar yatiyäna. 16 Ukatwa judionakajj Jesusar jan waltʼayañatak arknaqañ qalltapjjäna, sábado urun ukanak luratap layku. 17 Jupajj akham sasaw jupanakar säna: “Alajjpachankir Awkijajj jichhakamaw trabajiski, nayas ukhamarakiw trabajiskta” sasa. 18 Uk istʼasasti jukʼampiw judionakajj jupar jiwayañ thaqapjjäna. Jupanakajj akham sasaw amuyapjjäna: “Jupajj janiw sábado uruki pʼakintkiti, jan ukasti Diosajj Awkijawa sasinjja, Diosjamäkaspas ukhamaw tuku” sasa. 19 Ukatwa Jesusajj jupanakar akham säna: “Cheqpachapuniw sapjjsma, Yoqajj janiw amtapat kunsa lurkaspati, jan ukasti kuntï Awkir lurir uñjki ukakwa luri. Kunanaktï Awkejj lurki ukanakwa Yoqajj luraraki. 20 Alajjpachankir Awkejj Yoqar munasiwa, luratanakapjja taqpachwa jupar uñachtʼayaraki. Ukhamarus ukanakat sipansa, jukʼamp jachʼa luräwinakwa jupar uñachtʼayani, ukhamat jumanakajj musparapjjañamataki. 21 Kunjamtï alajjpachankir Awkejj jiwatanakar jaktayki,* jakañsa churkarakejja, ukhamarakiw Yoqajj khitinakarutï jakañ churañ munki ukanakar churi. 22 Alajjpachankir Awkejj janiw khitirus juzgkiti, jan ukasti Yoqaruw taqe kun juzgañapatak katuyi, 23 ukhamat taqenis Yoqaru jachʼañchapjjañapataki, kunjamtï jupanakajj Awkir jachʼañchapki ukhama. Khititejj Yoqar jan jachʼañchki ukajja, janirakiw jupar khitanki uka alajjpachankir Awkirojj jachʼañchkiti. 24 Cheqpachapuniw sapjjsma, khititejj arunakaj istʼki, nayar khitankitu ukarus creykaraki ukajja, wiñay jakañaniwa, janirakiw jupajj juzgatäkaniti, jan ukasti jiwañatjja jakañaruw pasjje. 25 ”Cheqpachapuniw sapjjsma, horasajj purininiwa, cheqas purinjjewa, ukapachaw jiwatanakajj Diosan Yoqapan arup istʼapjjani, khitinakatï istʼasirïpki ukanakajja jakapjjaniwa. 26 Alajjpachankir Awkejj jakañ churañatakejj chʼamaniwa,* juparakiw Yoqarojj jakañ churañapatakejj chʼam churi. 27 Juparakiw juzgañapatakejj munañanïñsa churi, jaqen Yoqapätap layku. 28 Jan jumanakajj aka toqet musparapjjamti, horasajj purininiwa, ukapachaw taqe khitinakatï sepulturankapki* ukanakajj arup istʼapjjani, 29 ukatjja mistunipjjaniwa, khitinakatï suma luräwinak lurapki ukanakajja, jakañatakiw jaktanipjjani, khitinakatï jan walinak lurapki ukanakajja, juzgatäñatakiw jaktanipjjani. 30 Janiw nayajj amtajat kunsa lurkiristti. Kunjamtï nayajj istʼktjja ukarjamaw juzgta. Nayan juzgatajasti cheqaparakiwa, janiw nayajj munañaj thaqkti, jan ukasti khitankitu ukan munañapwa thaqta. 31 ”Nayatejj naya pachpat qhanañchasirista ukhajja, qhanañchatajajj janiw cheqäkaspati. 32 Cheqas yaqhaw nayat qhanañchi, kuntï jupajj nayat qhanañchki ukan cheqätapsa yatiraktwa. 33 Jumanakajj jaqenakaruw Juanan ukar khitapjjtajja, jupajj kunatï cheqäki ukwa nayjjat qhanañcharaki. 34 Ukampis nayajj janiw jaqen qhanañchäwip katoqkti, jumanakan salvasipjjañamatakiw ukanak sista. 35 Jupajj mä micha qhanar uñtataw nakhäna, qhanarakïna. Jumanakasti mä jukʼa tiempojj jupan qhanapanwa wal kusisiñ munapjjayätajja. 36 Jichhajj kuntï Juanajj siskäna ukat sipansa, jukʼamp wakiskir arunakaw nayan utjitu. Kunanaktï alajjpachankir Awkijajj lurañatak churkitu ukanakwa nayajj lurta, uka pachpa luratanakaw alajjpachankir Awkejj nayar khitanitap qhanañcharaki. 37 Ukhamarus khitankitu uka alajjpachankir Awkiw nayat qhanañcharaki. Jumanakajj janiw kunapachas jupan arunakap istʼapktati, ni kunjamas jupajj uksa uñjapkaraktati. 38 Jumanakajj janiw jupan arunakapjja chuymar katjjäsipktati, khitirutejj jupajj khitanki ukar jan creyipjjatam layku. 39 ”Jumanakasti Qellqatanakat wal yatjjatapjjtajja, ukhamatsa wiñay jakañ katoqapkasma ukham amuyapjjaraktajja. Uka pachpa Qellqatanakaw nayjjat qhanañchaski. 40 Ukhampachas jumanakajj janiw wiñay jakañ katoqañatakejj nayan ukar jutañ munapktati. 41 Janiw nayajj jaqenakamp jachʼañchayasiñ munkti. 42 Nayajj sum yatirakta, janiw Diosan munasiñapajj jumanakan utjkiti. 43 Nayajj alajjpachankir Awkijan sutipjjaruw jutta, ukampis jumanakajj janiw katoqapkistati. Maynitï jupa pachpan sutipjjaru jutaspa ukhajja, juparojj katoqapjjasmawa. 44 Jumanakajj maynit maynikama jachʼar aptasipjjta ukhajja, sum katoqasipjjtajja. Ukampis janiw mä sapa cheqpach Diosat jutki uka jachʼañchäwi thaqapktati, ukhamajj ¿kunjamarak creyipjjasmasti? 45 Janiw nayajj alajjpachankir Awki nayraqatanjja jumanakar juchañchapkämati, jan jumanakajj ukham amuyapjjamti. Jan ukasti jumanakar juchañchirejj yaqhaw utji, khitirutï jumanakajj confiyapkta uka Moisesaw juchañchapjjtamjja. 46 Cheqas jumanakatï Moisesar creyipjjasmajja, nayar creyipjjetasmawa, jupajj nayjjatwa qellqäna. 47 Jumanakajj janiw Moisesan qellqatanakapar creyipktati, ukhamajj ¿kunjamaraki kuntï nayajj siskta ukar creyipjjasmasti?”.\n^ Yaqhep nayra qellqatanakanjja, Juan 5:4 qellqatajj janiw uñstkiti, janirakiw Diosan amuytʼayat Qellqatjam uñtʼatäkiti.\n^ Jan ukajja, “ikiñam”.\n^ Jan ukajja, “ikiñap”.\n^ Jan ukajja, “ikiña”.\n^ Griego arunjja, “sartayki”.\n^ Griego arunjja, “Alajjpachankir Awkejj jakañaniwa”.\n^ Griego arunjja, “amtat sepulturankapki”.


Aymara, Dramas: Piece 099 – Adivinanzanaca Safarinaca | Waters of Life for Children\nHome -- Aymara -- Perform a PLAY -- 099 (Safari quiz)\n99. Adivinanzanaca Safarinaca\nMä jiwä viaj lurañäni, safari sata. ¿Muntat saraña?\nNiño: “Biblianamaw viajañani ucat jach’a animalanac thakhañani.”\nNiña: “Yakhepanacajja milagr animalanacjampiniwa.”\nMä kawkhaninacar uñt’pächataw. Munstajja, kelllanipjjetasmawa cuna sutininacasa.\nNayrakata Egiptosarañani. Intejj naqhantapiniwa. 400 maraw Israel marcajj acan esclavöna. Diosaruw art’apjjatayna khespitäñataqui. Diosajj ist’ataynawa, ucampis rey Faraonajj, janiw antutañ muncänti. Castigasinjja Diosajj lakonaca qhitatayna takpach marcaru phokhantañapataqui uqhamaraqui utanacarusa iquiñappacharu mantapjjañamataqui. ¿Cuna sutinïnsa uca lakonacajja? (jamp’atunaca)\nWalja kilometronacatjja – mä jawiraw uñsti. Jaya pachaw Eliasajja Tatitun mensajeropajj acan kont’atäscana. Mä jamach’inacaw mank aparapïna. ¿cuna cast jamach’isa uca mankjja aparapïna lakacamajja? (cuervonaca)\nAnchhichitajj Balaam pupat amtasta. Jan Diosampiwa sarascäna. Ucatwa uywapaj saytjjataynawa ucatsti jakjjamaw parlatatatayna. ¿Cuna animalapachänsa? (asno)\nMonte Ararat uc uñtpachataw. Acjaruw Noen arcapajj “aterrizatayna” diluvio pasatatjja. ¿Cuna cast jamach’isa Noetaquejja suruparojj mä ali apant’atajj umajj wañakhjjän ucjj yatiyänjja? (paloma)\nViajesajja Babilonia sari. Danielojj ucaruw apatatayna.\nNiña: “Jupaw nayan uñtajjäjja. Sapuruwa quimsa cuti oración luräna.”\nUcanjj animalan mankaparuw tucuyañ munapjjäna.\n¿Cuna animalanacarusa Diosajj lacap llupantatayna jan Danielorojj mankantañapataqui? (leonanaca)\n¿Bibliajj cawquïr animalarosa sallk sija? Catariru. Diabloj mä catar apnakatayna nayrïr jakenacajja Diosar jan jaysapjjañapataqui.\nNiño: “Ucatï jan uqhamäspanjja, takeniwa Diosamp chict’atäscsna.”\nUcampisa sapa mayniw Diosat jayarst’atajja. Ucatwa Jesusajj animalanacar uñtayistu Jan amuyasiri uqhamarac chhakherjama. ¿Cunanacasa? (ovejanaca)\nJesusaw suma awatirijj, sapa mayniruwa sutipatwa jawsi, ovejanacaparujj munasiwa.\nUñstirinaca: Parliri, niño, niña\nPage last modified on October 08, 2018, at 01:15 PM | powered by PmWiki (pmwiki-2.2.140)


Taqpach yanapirinakar uñjama Victor Paco Montevilla RSS\nApthapita 15 anata phaxsi 2011 · 51 Qillqatanaka\nEmail Victor Paco Montevilla\tQhipa qillqatanaka Victor Paco Montevilla 21 willka kuti phaxsi 2015\nKarachi markanx payïr taller de blogs de Jalaibi ukaw apasi Qillqiri Sarah Hassan · Citizen Media Karachi uksanx payïr taller de bloguers Jalaibi ukax sarantaskiwa, chikancht'asirinakar blog apnaqapxañapatak yaticht'asa, jupanakax Pakistán markatw yatiyäwinak uñt'yapxäni.\nAchachilanakax Wikipedia-n qillqapxi Qillqiri Gabriela Garcia Calderon · Europa Central y del Este Tecnologia apnaqäw jasq’aräwiw nayrirpachaw ch’iyjañ achachilanak ukankapxañpataki.\n14 llamayu phaxsi 2014\nLimint ukat akankta: sapa markat arupan yatiyäwinaka Qillqiri Francois-Xavier Ada · Citizen Media Walja markanakanxa, vehicular arunakax juk’amp arsutaw marka arunakat sipansa, ukampirusa, juk’a yanapanikiw apnaqkay plataformanakan marka arunakat sipanasa.\nGualeguaychú markanx tampuranakamp thuqüwinakampiw “Markan Carnawalapaw” qallanti Qillqiri Laura Schneider · Argentina Gualeguaychú-nxa, Argentina, wali suyt’at phunchhäwix qallantiwa, “Markan Carnawalapa”. Blog-ata, jamuqamp jakkir jamuqanakamp carnawalerunak ukhamarak turista-nakax kunanakanis markax uñacht’ayapxi.\n““Asia taypinkir markanakax ukhamarakiw [Siria marka] uñch’ukiski” Qillqiri Alexander Sodiqov · Enlace · Asia Central & Cáucaso 27 sata qallta phaxsi 2013\nTokio markax Olimpiadas 2020 ukruw qurpachani Qillqiri Keiko Tanaka · Enlace · Asia Oriental « Nayrja qillqatanaka


Levítico 27 QA97 - Tatitusti Moisesaruw parläna; aqham - Bible Search\nTatitur churañataqui arsuta yänacjjata\n2“Israelitanacarusti aqham saraquim: Cunapachatejj maynejj mä arsüwi phokhañ munasina Tatituru phokhaña munani ucapachasti, mä jakejj kawkhäquitejj uqhamarjamaw churañapa. 3Mä chachatejj pä tuncata sojjta tunca marancamäni ucanacasti pheska tunca kollkenac churani, kawkhäquitejj santuarion kollkepajj uqhamarjama, 4mä warmisti quimsa tunca kollkenacwa churaraquini. 5Cawquïri jakenacatejj pheska maranita pä tunca marancamäni ucanacasti pä tunca kollkenacwa churani, cunapachatejj warmïni ucasti tunca kollkenacwa churaraquini. 6Cawquïri wawanacatejj mä phajjsita pheska marancamäni ucasti pheska kollkenacwa churaraquini, imill wawäni ucapachasti quimsa kollkenacwa churaraquini. 7Cawquïri chachanacatejj sojjta tunca maranita amstarüni ucanacasti churäwipjja tunca pheskani kollkenacwa churaraquini, warminacasti tunca kollkenacwa churaraquini. 8Cawquïri jaketejj arsüwipa phokhañataqui churaña muncani, ucat uca jakejj pobreraquïni, ucasti sacerdoten nayräjjaparu irpatäniwa, uqhamat sacerdotejj kawkhatejj churañapäqui uca sañapataqui, cunjämäquitejj uca churiri jakejj uqhamarjama.\n9“Uywanac toketsti cawquïri uywanacatejj Tatituru loktatäcani ucanacasti Tatitutaquipunïniwa, 10janiraquiw yakha uywanacampi trocaquipatäcaspati, uca uywajj juc'ampi sumäscpasa jan ucajj juc'ampi jan walïscpasa. Cunapachatejj trocaña utjapunini ucapachasti uca uywasa, uqhamarac cawquïritejj trocañataqui uscutäqui ucasa Tatituru loktatäjjapuniniwa.\n11“Cunapachatejj jan Tatitur loktaña mä k'añu animalajj Tatituru churaña munatäni ucapachasti uca animalajj sacerdoten nayräjjaparu irpatäniwa, 12uqhamat sacerdotejj kawkhatejj churañäqui uca arsuñapataqui, uca animalajj kawkhänis uqhamarjama. Kawkhtejj sacerdotejj churam siscani ucasti jaysatäñapapuniwa. 13Uca animalatejj wasitata cutsuyasiña munatäjjani, ucapachasti kawkhtejj sacerdotejj churam siscäna ucarusti chicatan chicatapat mä juc'a menost'atampi churatäjjaraquiniwa.\n14“Maynitejj Tatituru utapa catuyañ muncani, ucapachasti sacerdotew uca utan alapjja tantiyt'araquini. Kawkhaw siscanitejj sacerdotejj ucasti jaysatäñapapuniwa. 15Ucampisa cawquïritejj utapa Tatitur churcäna ucajj cutsuyasjjaña munani ucasti kawkhatejj churam satäcän ucjjarojja chicatan chicataparu mä juc'a menost'atampi churatäjjaniwa, uca utasti wasitatwa jupancjjaraquini.\n16“Maynitejj orakepat mä parte Tatituru churani ucasti, uca oraken alapajj kawkhatejj uca oraken achcaspa uqhamaru tantiyt'ataraquïniwa, sapa pä tunca litro cebadanacatsti pheska tunca kollkenacaw pagasjjaraquini, sapa pä pataca pä tuncani litro granonacatjja. 17Qhititejj orakepjja Tatitur churani khespiyasiñ maranjja, uca arsüwisti phokhatäñataqui suyt'ataraquïniwa, 18ucampisa khespiyasiñ mara pasatata Tatitur churascani ucapachasti, sacerdotew kawkha kollketejj churatäcaspa ucjja tantiyt'araquini, kawkha maranacatejj uca orake yapuchasin cosecha apsuñajj utjcani uca maranaca jaqhokasaraqui, cunapachatejj khespiyasiñ marajj purincani ucacama.\n19“Cawquïritejj orakepa churjjasina cutsuyasjjaña muncani, ucasti kawkhatejj alapajj tantiyt'atäcän ucjjarojja chicatan chicataparu mä juc'ampi menost'atwa churani, uca orakejj wasitat jupancjjaraquini. 20Ucampisa janitejj uca orake cutsuyascani, ucat uca orakejj yakharu aljatäjjaraquini ucapachasti janiw wasitat uca orakjja cutsuyascjjaspati. 21Cunapachatejj uca orakejj khespiyasiñ marana libre uñjasjjaraquini, ucasti Tatitutaqui sata yakhachatapunïniwa, sacerdotew uca orakjja catusjjaraquini.\n22“Maynitejj Tatituru mä alata orake churani, uca orakesti janiraqui herencia orakëcaniti, 23ucapachasti sacerdotew uca oraken alapjja tantiyt'ani, khespiyasiñ marajj puriniñapcama, ucat uca jakesti uca urpacharaquiw kawkharutejj uca oraken alapajj tantiyatäqui ucarjamaw pagjjaraquini, ucat Tatitutaqui yakhachjjaraquini. 24Khespiyasiñ maransti uca orakejj aljiriparuw wasitat cuttayatäjjaraquini, cawquïritejj chekpacha orakenïqui ucaru.\n25“Take tantiyt'atanacamasti mä siclo sat kollke pä tunca geras sat jisc'a santuarion kollkepajj kawkhäquitejj ucarjama tantiyt'ataraquïniwa.\n26“Uywanacan nayrïri kallunacapatsti, nayrakata kallunacapatjja Tatitutaquipunïniwa, janiraquiw qhitis ucjja Tatituru loktcaspati. Vaca kallüpasa, jan ucajj mä oveja kallüpasa, ucasti Tatitutaqui satapunïniwa. 27Uca loktäwitejj mä k'añu animalänejja, uca animalsti kawkhatejj alapajj tantiyatäqui uqhamarjama cutsuyatäjjaraquiniwa, uca tantiyatjjarusti chicatan chicatapat mä juc'a menosampwa yapjjatapjjäta. Janitejj uca uywajj cuttsuyatäcani ucapachasti nayra alaparu aljatäjjaraquiniwa.\n28“Mayni jaketejj Tatituru yänacapat mä chicat churaña muncani ucajj jakenacäpasa, uywanacäpasa, jan ucajj herencia orakenacäpasa, cunatejj Tatituru churatäcän ucanacatjja janipuniw aljascaspati ni cutsuyatäcaraquispasa; take cunanacatejj Tatituru churatäqui ucanacasti sinti kollana yänacapuniwa. 29Cawquïri jaketejj t'unjatäñataqui juchañchatäcän ucasti janipuniw khespiyatäcaspati, jan ucasti jiwañapapuniwa.\n30“Take achunacat tuncat mayajja, uqhamarac jathanacatsa, kokanacan achuri achunacatsa sapa tuncat mayajj Tatituncapuniniwa, juparu catuyataraquiwa. 31Maynitejj uca tuncat maya churatäcän uca cutsuyasjjañ munani ucapachasti kawkhäquitejj alapajj ucwa churjjañapa, uqhamarusa ucjjarojj chicatan chicatapat mä juc'a menost'ata churaraquini.\n32“Uywanacatsti sapa tuncat mayjja Tatiturupuniw churjjapjjäta, juparu loktatäjjaraquiniwa, sapa tuncat mayätap laycu. 33Janiraquiw cawquïritejj sumäqui uqhamaraqui cawquïritejj jan sumäqui ucasa ajllitäcaraquiniti, janiraquiw yakhampisa trocaquipatäcaspati. Cunapachatejj mä trocaña lurasiña munani ucapachasti uca churata uywasa, uqhamarac trocañataqui uscuta uywasa Tatituru churatäjjapuniniwa, janiraquiw trocatäcjjaspati.”\n34Aca camachi arunacwa Tatitojj Moisesaru Sinaí kollu patan israelitanacataqui churänjja.


Global Voices Aymarata · Medios ciudadanos ukan qillqatanaka Aka tuqita Zambia\nIsturyanaka Aka tuqita Zambia 26 mara t'aqa phaxsi 2014\nMä zambiano waynuchux “Profesional Certificado por Microsoft” ukwa katuqatayna Qillqiri Gershom Ndhlovu · Citizen Media Mä tunka phisqan maran zambiano marcan yuriri uñ waynuchux mä ch’axwawi aka tecnologia de informacion ukat comunicación uka taypin uñstawayi jupax wali yatiñan waynuchuw tukuwayi.\nÁfricataki paqallqu maravillas naturales ukatak chhijllasa Qillqiri Lova Rakotomalala · Botsuana África markan jaqinakax chhijllapxaspaw paqallqu kust’at maravillas naturales utjki jallukanakataki, ukatw mä atipasïwix maran mäkut mistsu. Jichhakamax nayraqataruw chhijlläwix jiltas sarantaski. Yaqhipa maravillas naturales utjki... 20 anata phaxsi 2012\nÁfrica: ¡Copa de Naciones 2012 ukax qallantiwa! Qillqiri Francois-Xavier Ada-Affana · Medio Oriente & Norte África Africa Markan Pelot anatañ jach'a yant’asiwix Batana, Guinea Ecuatorial uka markanakan qallti, 21 uru saraqkipan chinuqa phaxsita, ukampiw kimsa simana wali jach’a atipt’asiwix qallanti. Pelot... 30 lapaka phaxsi 2011\nZambia: Jan Waynuchunakan Untañ Wiriyux Chacha Warmita, Saräwinakata, ukat Jach'anchäwit Aruskipañ Uñstäwayi Qillqiri Gershom Ndhlovu · Arte y Cultura Mayïr Zambia jach'a yatiqañ utan mä yatiqir tawaqun wiriyupan , (El Centro de Zambia para la Contabilidad de la Universidad (ZCAS), Intirnitan muniripamp munaskiriw uñstawayi,... 30 taypi sata phaxsi 2011\nZambia: Cibernautanakax 90 urun mark turkakipañ amtawitx niyaw jakhuñ qalltapxi Qillqiri Gershom Ndhlovu · Citizen Media Zambia markan Michael Sata jilir iripirixa, 90 urunw marka turkakipañ amtawayi, ukankarakispaw jaqinakan wullsillunakapar qullqi uchaña. '90 Day Agenda' ('Agenda de 90 días') sat sutin... Global Voices Aymarata


1 Corintios 16 | Online Bible | New World Translation\nJerusalenankir cristianonakatakiw qollqe apthapisi (1-4)\nPablon viajiñ amtatapa (5-9)\nTimoteo, Apolos jilatanakajj visitir sarañ amtapjje (10-12)\nEwjjtʼanakampi aruntanakampi (13-24)\n16 Santo jilatanakataki qollqe apthapiñ toqetjja, kuntï Galaciankir congregacionanakar siskayätjja ukarjamaw jumanakajj lurapjjarakisma. 2 Sapa semanan nayrïr urupanwa jumanakajj sapa mayni mä qhawqha iraqtʼapjjasma, qhawqhatï utjapktam ukarjama, ukhamat kunapachatï nayajj purinkä ukhajj jan apthapisiñapataki. 3 Jumanakan ukar purinkä ukhajja, cartanakaman ajllipkta uka chachanakaruw Jerusalenar khitäjja, ukhamat munasiñat churapkta ukanak apapjjañapataki. 4 Nayan sarañajatï wakisinejja, jupanakajj nayamp chikaw sarapjjarakini. 5 Macedonia markar sarkä ukhaw jumanakan ukar jutäjja, nayasti Macedoniaruw saräjja, 6 inas jumanakamp mä qhawqha tiempo quedaschï, jan ukajj inas juyphipachajj jumanakamp paschï, ukhamat kawkirutï sarkä ukarojj jumanakamp chik mä qhawqha sarañataki. 7 Janiw nayajj paskasakejj jumanakamp jikisiñ* munkti, antisas Jehová* Diosatejj munanejja, mä qhawqha tiempow jumanakamp quedasiñ munirista. 8 Ukampis Pentecostés Fiestakamaw nayajj Éfeso markankaskäjja, 9 nayatakejj walja lurañanakar apiri mä jachʼa punkuw llawirasi, ukampis waljaniw naya contra saytʼasirinakajj utji. 10 Timoteojj purinkani ukhajj yanaptʼapjjam, ukhamat jumanak taypin jan kunatsa ajjsarañapataki,* jupajj nayjamarakiw Jehová* Diosan lurañanakap phoqaski. 11 Ukhamajj jan khitis jupar jiskʼachpanti. Nayan ukar sumaki jutjjañapatak khitanjjapjjam, nayasti jilatanakampiw akan suyaskta. 12 Apolos jilatasarojj jilatanakamp jutañapatakiw nayajj wal chʼamañchta, janïraw jichhajj jumanakan ukar jutañ amtkiti, jan ukasti kunapachay jutirjamächini ukhaw jutani. 13 Amuyasipjjapunim, Diosar confiyañanjja* suma saytʼatäpjjam, jan ajjsarirïpjjamti,* wali chʼaman saytʼasipjjam. 14 Taqe kunsa munasiñampi lurapjjam. 15 Jumanakajj yatipjjtawa, Acaya markanjja Estéfanas jilatan utapankirinakaw nayrïr achunakajja, jupanakarakiw santo jilatanakar yanaptʼañataki* chʼamachasipjjäna. Ukhamajj jilatanaka, nayajj chʼamañchtʼanipjjsmawa: 16 ukham jaqenakarojj istʼasipkakim, taqe khitinakatï yanaptʼasipki wal trabajtʼasipki ukanakarus ukhamaraki. 17 Nayajj wal kusista, Estéfanas, Fortunato, Acaico jilatanakan akankapjjatapatjja, jupanakaw jumanak lantejj nayar wal yanaptʼapjjetu. 18 Jupanakarakiw chuymajsa* qhanartayapjjetu, jumanakan chuymanakamsa ukhamaraki. Ukham jaqenakarojj wali munasiñampi uñjapjjam. 19 Asiankir congregacionanakajj aruntanakapwa apayanipjjtamjja. Aquilasa, Priscasa,* utapankir congregacionasa Tatitun discipulonakapjamaw wali munasiñampi aruntanipjjtamjja. 20 Taqe jilatanakaw aruntanipjjtamjja. Jumanakajj maynit maynikam jampʼattʼasisa* aruntasipjjam. 21 Naya Pablojj ukhamarakiw aruntaj pachpa amparajampi qellqtʼas apayanipjjsma. 22 Khititejj Tatitur jan munaskchi ukajja, maldisitäpan. ¡Nanakan Tatituja, jutamaya! 23 Tatit Jesusan wali khuyapayasiñapajj* jumanakampïpan. 24 Cristo Jesusan discipulonakapa, munasiñajajj taqe jumanakampïpan.\n^ Variante: “jakisiñ”.\n^ Variante: “jiwtayasiñapataki”.\n^ Jan ukajja, “iyawsañanjja”.\n^ Variante: “jan jiwtayasirïpjjamti”.\n^ Griego arunjja, “serviñataki”.\n^ Griego arunjja, “espiritujsa”.\n^ Jikisisaw (jakisisaw) cristianonakajj jampʼattʼasisa aruntasipjjerïna.\n^ Variante: “khariptʼayasiñapjja”.


Génesis 32 - Holy Bible [Aymara Bible 1997] - (Gén 32)\nJacobosti thaquinjam sarascaquïnwa, uqhamaruw Tatitun angelanacapajj jicjjatiri mistunipjjäna.\nJacobosti ucanac uñjasinjja sänwa: “Acajj Diosan ejercitopawa” sasa. Ucatwa uca chekarojj Mahanaim sas sutichäna.\nJacobosti mä qhitanacwa Seir sat orakeru qhiti, ucasti Edom tokenquiwa, Esaú jilapar jutascatapa yatiyañataqui,\nucatsti aca arunacwa ewjjaraquïna: “Esaú jilajjarojj sapjjam: ‘Jacob jilamajj juman arsutamar phokhañ muni, ucatsti saraquiwa: ‘Acqha maranacaw Labanampejj jacta,\njichhasti utjaraquituwa, vacanaca, asnonaca, ovejanaca, esclavonaca, esclavanaca; aca ewjja jumaru apayansma, juman suma chuymama suyt'asa’ ” sasa.\nCunapachatejj qhitanacajj cuttjjapjjäna ucqhasti Jacoborojj sapjjänwa: —Esaú jilamar uñjirejj sarapjjtwa, jichhasti jupa quipcaw juti jumar catokañataqui, pusi pataca jakenacampi compañt'ata cuna —sasa.\nJacobosti uc ist'asinjja, wal ajjsaräna, wali mayjt'ataraquiw suyt'äna. Ucatsti jupampïpcäna uca jakenacsa, ovejanacsa, vacanacsa, camellonacsa payaruw jaljtayäna,\nchuymapansti saraquïnwa: “Esautejj mä tama jakenacajjar nuwañatac jutanejja, maynïri tamajj jaltjjascaniwa” sasa.\nUcjjarusti Diosat mayisiraquïna: “Dios Tata, Abraham achachilajjan Diosapa, uqhamarac Isaac awquejjan Diosapa, jumaw orakejjar cuttayanistajja, uqhamarac familianacajjan ucarusa, uqhamarac jumaraquiw take cunansa yanapasquistajja.\nJaniw cuna asquïctsa juman nayar qhuyapayasiñamampi, uqhamarac cheka cancañamampi uñjatäñataquejja. Nayajj aca Jordán jawira pasayäta, thujru ayt'ata mayaqui, jichhasti pä tama yänacaniw jicjjatasta.\n¡Tata, jumay khespiyita Esaú jilajjan amparapatjja! Ajjsartwa, jupajj jutaquispawa warminacajjaru, uqhamarac wawanacajjaru jiwarayañataqui.\nJumajj khanwa sistajja: ‘Nayaw yanapascäma, wawanacamas kota irananquir ch'allanacjama jan jact'cayäniw’ ” sasa.\nUca arumasti Jacobojj uca pachparuw iqnoke, cunanacatejj ucapachajj jupanjja utjcän ucanacatjja wajjt'äwinacwa Esaú jilapataquejj waquicht'äna:\nPä pataca cabritonaca, pä tunca chivonaca, pä pataca ovejanaca, pä tunca orko ovejanaca,\nquimsa tunca asu kalluni camellonaca, pusi tunca vacanaca, tunca orko vaca kallunaca, pä tunca kachu asnonaca, tunca orko asnonacampi cuna.\nUcatsti sirvirinacaparuw catuyi, sapa tama yakhachatcama, ucatsti saraquïnwa: —Jichhajj nayrt'apjjam, ucatsti mä tamat mä tamarojj jaypacharuqui sarapjjam —sasa.\nNayrakata tamarusti sänwa: —Cunapachatejj Esaú jilajjajj jicjjatätam ucqhasti, ucat jisct'araquïtam: ‘¿Qhitis uywirimajja, cawquirus saräta, uqhamarac qhitinquis aca uywanacajja?’ sasa,\nucapachasti sätawa: ‘Acanacajj mä wajjt'äwiwa jumataqui apayanitu, tata Esaú, Jacob sirvirimaw apayantam, jupasti khepatwa jutascaraqui’ —sasa.\nKhepa saririnacarusti uca quipcaracwa ewjjäna, saraquïnwa: —Cunapachatejj Esaú jilajjajj jicjjatapjjätam ucapachajja,\nuca quipcaraqui sapjjam: ‘Jacob sirvirimajj khepat jutasqui’ —sasa. Jacobosti chuymapanjja sascaraquïnwa: “Cuna wajjt'äwinactejj nayrakata apaycta ucanacampiw colerapjja apakä. Jupa pachparaquiw ucanacjja uñjani. Uqhamat inach waliqui catokasquitaspa” sasa.\nUqhamapï wajjt'äwinacajj nayrakata saränjja, jupasti uca arumajj pachpa campamentopanacwa khepararaquïna.\nUca arumpachaw Jacobojj sartasisin pä warmipa, pä sirvientanacapa, tunca mayani wawanacapa, Jaboc sat jawir pata chekanjam maqhatayäna,\ntake cunapatejj utjcän ucanacamppacha.\nCunapachatejj Jacobojj sapaqui kheparjjän ucqhasti mä jakew jupampejj nuwasïna khanjtaniñapcama,\nucampisa uca jakejj Jacobor jan atipjañjamätap uñjasinsti, lanqhu charampi, thejjnimpi jicthaptquis ucqhatwa nuwantawayäna, ucatsti uca ch'aqha mokojj jithinucutänwa, jupampi nuwascasinjja.\nUqhamasti jakejj Jacoborojj sänwa: —Antutjjeta, niyaw willjtanjje —sasa. —Janitejj bendisquitätajja, janiw antutcämati —sasaw Jacobojj saraquïna.\n—¿Cuna sutinïtasa? —sasaw uca jakejj jisct'äna. —Jacob satätwa —sasaw jupajj saraquïna.\nUqhamasti jakejj sänwa: —Janiw jichhajj Jacob satäjjätati. Sutimajj Israel satäjjaniwa, Diosampiw ch'ajjwtajja, uqhamarac jakenacampisa, ucatsti atipjtawa uca laycu —sasa.\n—Jichhajj jumajj saraquita, ¿cunas sutimajja? —sasaw Jacobojj jisct'araquïna. Ucampisa uca jakejj saraquïnwa: —¿Cunataquis sutejj yatiñ munta? —sasa. Ucatsti uca jakejj ucqhanpachwa Jacoborojj bendisjjaraquïna.\nJacobosti uca chekarojj Peniel sasaw suticharaquïna, saraquïnwa: “Diosarojj ajanuy ajanuw uñcatta, ucampisa jacascaractwa” sasa.\nJacobosti Peniel chekatwa mistusincäna, inti jalsu horasaru. Thejjnipa usuchjatätap laycusti cojtasaw saräna.\nUcatpï Israelan wawanacapajj jichhürcama thejjnincqui uca ancjja jan mank'apquitejja, Jacobon uca chekat usuchjatätap laycu.


Global Voices Aymarata · Medios ciudadanos ukan qillqatanaka Aka tuqita Medio Ambiente\nWali aski isturyanaka Aka tuqita Medio Ambiente\t21 willka kuti phaxsi 2015 Bangladesh markarux jallupachax puriniwa, p’iqi usu ukatx jiwa jamuqanak apanisaw kusisi Qillqiri পান্থ রহমান রেজা (Pantha) · Asia del Sur 1 llamayu phaxsi 2015 Kunjams Fukushima uksan mä wila masix pusi mara uraq khathat makiptatapatx nayrar mistu Qillqiri Izumi Mihashi · Japón 13 lakan phaxsi 2014 Ecuador marka: Quito-Pichincha uksanw Sismo ukax utjawayi Qillqiri Gina Yauri · Latin America Jichha isturyanaka 1 simanaw makiptxiAsia OrientalWeb de Chinglish hongkonesa Internet uksan atipt'i\nIsturyanaka Aka tuqita Medio Ambiente 20 mara t'aqa phaxsi 2015\n20 mara t'aqa phaxsi 2015\n10 anata phaxsi 2015\nVideo waruqañxat atipat'asiwi: Áreas Protegidas sat uñat'at chiqanakan saräwinakapa Qillqiri María Romina Mascareño · Enlace · Latin America 20 llamayu phaxsi 2014\nPhisqha yatiyawinaka Tortuga tinglar tuqita, Puerto rico qutaru k’ut’anitapata Qillqiri Ángel Carrión · Caribbean Juk’amp uñat’apxañani aka tortuga marina tuqita ñakijay sapa mara k’awnanak uchiri Puerto Rico markaru purinchixa.\nFOTOS: Sur de Filipinas uksan jamachinakar uñjasa Qillqiri Mong Palatino · Asia Oriental Jamach'inakar uñajañax wali askiwa twitiyañ sipansa. Mindanao uka markan yanqhachir jamch'inakar uñjapxam Sur de Filipinas uksan jikxtasi.\n20 jallu qallta phaxsi 2013\nUruguayax “santuario de ballenas ukat delfines” ukjaman uñjasi Qillqiri Guillermo Vidal · Latin America 19.128 kamachix jakaskir ballenanak delfinanak arknaqaña, jiwayaña, katsuñ ukat yaqhawjar apnaqañ yanqhachañ ukanakatx jarkt’iwa. kamachix Poder legislativo ukan mayacht’asisinw qillqantas utt’ayata, ukat José Mujica irpirin... 28 lapaka phaxsi 2013\nJAMUQANAKA: Filipinas markanx waranqh waranqh challwa katurinakaw wali llakinkapxi petróleo qutar tallintasitapata Qillqiri Mong Palatino · Asia Oriental Mä barcuw petróleo q’ipt’at uma manqhar jalantatapat challwa katurinakar wali llakir puriyawayi. Markachirinakax ñik’utanak cocon sillp’ipanak ukhamarak wallpan phuyunakap qutar watantapxi, jan juk’amp petróleo saratatañapataki.\n#SpyDuck de Egipto markanx arum manq'aruw tukuyatäna Qillqiri Amira Al Hussaini · Medio Oriente & Norte África Egipto markanx mä cigüeña ukax jamsat unch'kiriw sasin juchanchatatayna, ukatx katuntataw uñjasitayna ukatsti mä egipciankir wila masin manq'antataw jikxatsitayna.\nFOTOS: Capital de Filipinas uksanx umaw jan walt'ayawaykataynati Qillqiri Mong Palatino · Asia Oriental Tormenta tropical Maring ukax metropolitana de Manila uksan umax jan walt'ayawayxataynati, Filipinas uksanx 8 jiwata, 41 usuchjata ukat 4 chhaqhata utjayatayna.


Sudáfrica: Copa de Mundo Sat Uñt’at Vuvuzelanakxat Arsüwi · Global Voices Aymarata\nJaqukipäw uñt'ayata/apkatata 25 Lakan phaxsi 2010 14:47 GMT\nAka blog ullart'apxañäni Français, Nederlands, македонски, Deutsch, 日本語, Italiano, Malagasy, Español, বাংলা, 简体中文, 繁體中文, English\nInas aka Copa Mundial 2010 uñjawix yaqhip 32 markanakan inchas ukanakar mä k’ajkir ukjam uñt’aychi. Ukatx sonido satax vuvuzelan uxupjatapat uñt’ayi, uñtasirinakan ukjamarak telivision uñtirinikan ist’apxañapawa. Sonido ukax vuvuzela satan aruskipawip jarjawayi, Copa de Mundo satan yatiñaprux yapxatiti, jan ukax pisiqtayicha.\nSudafricanunakatakixa,vuvuzela ukax anatañ uñjañax mä natural ukjamawa, ukatx jiskt’asipxiwa. Kawkiris uka uxuwixa? Ukampirusa, sonido ukax uñjir saririnakatakix mä jichha uñstir yäjamawa.\nAka aruskipawix 2009 Copa Confederacionanakaruw uñjayi, Sudafrican jach’anchata, walja Mundialan anatir chuymaninakatakix sonido satampix nayrïr chikanchasiwinwa, yaqhipanakax vuvuzelax estadion ukan jan chikanchaskpati sasaw mayipxana.FIFA Sepp Blatter sat p’iqinchirix Copa de Mundo 2010n vuvuzelanakan chikanchasiñaparux yanapt’awayiwa. Ukatx siwa Copa de Mundo africana ukarux janiw turksnati” [en]\nJichhax torneo ukax mä qawqha urunakampix internet ukan mä t’aqa ukjamaw tukuwayxi, mayipki ukanakatakix [en], ukapachaparakiw vuvuzelar arch’ukipki ukanakatakisa. Yaqhip FIFA yatiyawis vuvuzelan arch’ukiwir talevisionan uñt’ayatañapa. [en] waljaniw nayraqatar sarantaskakiniw sasaw amuyapxäna.\nAnas Qtiesh sat twiteruxa, sonido ukarux mä insecto de enjambrejam kikipt’awayi [en], estadio ukar fumijañ munta. Twitter ukanx walja cuentanakaw vuvuzelan arsuwinakapxat yanapt’añatak uñsataski: @stopvuvuzela>, @vuvuneela ukatx@vuvunee.\nYaqhanakax Sud african futbol arxatañaruw jank’acht’asipxäna. Michelle Sibanda@pinkiminx36 satax qilqt’i.\nLa vuvuzela es parte del patrimonio de nuestro país… así que NO vamos a dejar de soplar y pueden reclamar hasta que las ranas críen pelo!”\nVuvuzela sat sutinix markasan uñt'ataxiwa, ukatx janiw arsuñanakapar yäqkañaniti.\nMä qawqhaninakatakix vuvuzelan uxutapax qhanpach uñicht’awayi. Daniel Reeder @onekind satax siwa:\nOccidente ukax katjiw uxuritapa, ukatx twitter ukaruw wastamp amtayi vuvuzelat arsuwinak uñachat’ayañataki.\nQhiparusti, Karobo Harry @kayrabH satax mä arsuw uñt’ayasaw uchi.\nVuvuzela, sonido sutininakatix phiñasiyapxstam Ear Plugs jupar thaqtapxam ( jinchu llupt’asiña) Analfabetismumpit pisin jakañampit arsusipxama.\nJichha Sudáfrica Histuryanaka


Hechos 18 - Holy Bible [Aymara Bible 1997] - (Hec 18)\nUca khepatjja Pablojj Atenas marcatjja Corinto marcaruw saräna.\nUcansti Aquila sat judío jakeruw jicjjataraquïna. Jupasti Ponto tokenquirïnwa. Ucürunacaquiw Aquilajj Priscila warmipampi Italia marcat purisinipcatayna, Claudio sat jach'a jilïr reyin take judionacan Romat mistjjapjjañapataqui mä arsüwi mistsuyatap laycu. Pablojj ucanacar uñjiriw saräna.\nAquilamp Priscilampisti carpanac lurirïpjjänwa. Pablosti uca luririraquïnwa. Ucatwa Pablojj jupanacamp chic khepari irnakañataqui.\nSapa samarañ uruw Pablojj sinagogar parlir saräna. Ucansti judionacarus jan judionacarus iyawsayañcamaw parläna.\nSilasampi Timoteompi Macedoniat purinjjepansti, Pablojj Tatitun arunacap parlañaruraquiw uchasjjäna. Judionacarusti khanpachwa yatiyaraquïna —Jesusasti jumanacajj suyapctas uca Cristowa —sasa.\nUcampis judionacan jan arupar jaysapjjatapata, uqhamarac cunayman arusipjjatap laycojja, Pablojj isinacap thalarasisaw jupanacarojj säna: —Jumanacaw juchanïsipcäta, wiñay jiwañar mantascañataquejja. Nayajj jichhat ucsarojj jan judiöpquis uca jakenacan ucaruw sarjjäjja —sasa.\nSinagogat mistjjasinsti, Ticio Justo sat mä jaken utaparuw sari. Uca jakesti Diosar yupaychirïnwa. Jupasti sinagog jac'anwa utjasiraquïna.\nSinagogan Crispo sat jilïripasti familiapamppachaw Tatiturojj iyawsjjäna. Corintonquir jakenacatsti waljaniraquiw Tatitun arunacap ist'asinjja iyawsapjjäna, ucat bautisasipjjaraquïna.\nUcatsti Pablorojj mä arumaw Tatitojj mä unañchäwi toke parljjayäna: “Jan ajjsaramti, parlascaquim janirac amuct'amsa.\nNayaw jumampïscta, janiw qhitis cuns camachcätamti. Walja jakenacaw aca marcanjj utjasquitu” sasa.\nUcatwa Pablojj mara sojjta phajjsini Corinto marcan khepari, Diosan arunacap yatichasa.\nCunapachatejj Galión sat jilïrejj Acaya marcar apnakcän ucürunacajja, judionacajj Pablo contraw mayac sayt'apjjäna. Catuntasinsti, juparojj tribunalaruw irpapjje.\nUca marca apnakerin ucar puriyasinsti, sapjjänwa: —Aca jakejj ley contraw Diosar yupaychañjjatjja jakenacar yatichi — sasa.\nPablojj: Arsü sisquïpansti, Galionajj judionacarojj sänwa: —Judío tatanaca, mä cuna jucha luräwitejj, jan ucajj cuna jake jiwayatas utjaspajja, nayajj janc'aquiw jumanacarojj ist'apjjerisma.\nUcampis alek arunacaquïchi, sutinacaquïchi, uqhamarac jumanacan leyimaquïchi ucajja, jumanacaqui ucjja uñjasipjjam. Nayajj janiw ucanacjjatjja taripirïñ muncti —sasa.\nJupanacarusti tribunalatjja ankaruw ananucüna.\nGriego jakenacasti takpachaniw sinagogan jilïr Sóstenes chacharojj catuntjjapjje. Ucatsti jilïri nayrakatanpachwa juparojj nuwjapjje. Galionasti uc uñjasajj janiw camsquisa.\nPablojj walja urunacampiw Corinto marcanjj kamarascaquïna. Ucatsti jilatanacar jiquisiñcama sawayasinsti Siria tokenacaruw barcot sarawayjjäna, Priscilamp Aquilamp cuna. Cencrea marcansti Pablojj janïr barcor mantcasinjja, ñic'utapwa k'al mururayasiwayi, mä arsutapar phokhañataqui.\nÉfeso marcar purisinjja, Pablojj Priscilampir Aquilampir jaytawayasinjja sinagogaruw sari, judionacamp parliri.\nJupanacajj mä kawkha urunaca kamart'awayañapataquiw achict'apjje, ucampis Pablojj janiw muncänti.\nJupanacarusti sänwa: [—Nayanjj waquisituwa jutcan uca fiestan Jerusalenancañajja.] “Dios munanejja, nayajj wastataw jumanacar uñjirijj jutä” sasa. Éfeso marcatjja jilatanacar jaytawayasinjja, barcot sarawayjjäna.\nCesarear purisinsti Pablojj Jerusalenaruw sari, iglesianquirinacar aruntiri. Ucatsti Antioquiaruw sarakaraqui.\nUcan mä kawkha urunac kamarasinsti, wasitatwa mistuwayi. Ucat iglesiat igleswa tumpawayi, iyawsirinacar ch'amañcht'asa, Galacia tokena, uqhamarac Frigia tokenacansa.\nUcürunacansti Apolos sata mä judío jakew Éfeso marcar purïna. Jupasti Alejandría marcanquirïnwa, uqhamarac mä suma parlt'ir jakeraquïnwa. Kellkatanacatsti sumaracwa yatïna.\nTatitun thaquipjjatjja sumwa yatiraquïna. Cusisit chuymampiraquiw parläna, Jesusjjat khanpach yatichasa, Juanan bautismopacsa uñt'cchïna ucasa.\nUcatsti Apolos chachan Acay tokenacar sarañ munïpanjja, jilatanacajj ch'amacht'apjjewa sarañapataqui. Qhurinquir iyawsirinacataquisti mä cartwa kellkawayapjje jupar sum catokapjjañapataqui. Acayar purisinjja, Apolos chachajj walwa yanapt'äna, Diosan munasiñap laycu iyawsir jilatanacarojja.\nJupasti judionacan pantjasïwinacapjja take jaken nayrakatapanwa khanañchäna. Judionacasti jan aruniw uñjasipjje, jupan parlatanacap ist'asinjja. Jupasti kellkatanacarjamaraquiw khanañchäna, jupanacajj suyapquis uca Jesusajj Cristötapata.


Global Voices Aymarata · Celia Saucedo Rodriguez – Perfilan yanapiri\nTaqpach yanapirinakar uñjama Celia Saucedo Rodriguez RSS\nEmail Celia Saucedo Rodriguez\tQhipa qillqatanaka Celia Saucedo Rodriguez 21 anata phaxsi 2013\n21 anata phaxsi 2013\nIndonesian qutachrantawi: Jakartax laqawinkiwa Qillqiri Carolina · Asia Oriental Jakartax Indonesian capitalapawa. Uka markax qutachrantawlaykut taqi kunas sayt’xiwa. Joko Widodox uka markan p’iqinchiriwa. Jupax Jakarta markar 27n chinuq phaxsikam laqaw [en] uñachayi. 44nit 27niw... 3 chinuqa phaxsi 2013\n“Gaza markanx bombanakax jallur uñtataw waraqtäna” Qillqiri Amira Al Hussaini · Medio Oriente & Norte África Gazan markachirinakax arumpachaw uñaqasipkäna. Israel markan markachirinakax Palestina thiyar bombamp churt’asipkäna. Ukatxa, paypachaniw, Gazamp Israelamp, ninamp churt’asipxäna. Militaranakan p’iqinchiripax Gaza markan Hamás satawa. Kunawsatix masürunx... 25 sata qallta phaxsi 2012\nVenezuela: Mata Redonda ukarux Pachamaman jan walt'äwipat jak'achaski? Qillqiri Laura Vidal · Latin America Mata redondan markachirinakapaxa. Marcay markankiwa, pachamam jan walt’awip uñstaspa ukhax Valencia qutanx kuna jan walt'äwis utjasp ukxat jaqinakar yatiyapxi.\n14 sata qallta phaxsi 2012\nEspaña: minera ukar arxatañatak yanapt'a: “¡Uñt'aychistuwa!” Qillqiri Elena Arrontes · Europa Occidental Waranq jaqinakax español minirunakar yanapt’añatakiw thakir mistupxatayana. Kunawsatix minirunakax pusi patak kilometronak España nortet Madrid markar puripxi ukjaxa, yanapt’ir jaqinakax uka minirunakamp jikthaptasipxanwa.\nArabia Saudita: Jan juicion jist'antatanakar antutapxañapatak qhurut arsusiwinaka Qillqiri Mona Kareem · Medio Oriente & Norte África Arabia Sauditanx waranq jaqi jist’antatanakaw utji. Waljanirux janiw juicio lurapkiti. Jilpachax janiw kunats jist’antatap yatipkiti. Aka qhipa phaxsinakan jist’antatanakan wila masinakapax redes socialestuqit yatiyañatak irnaqasipki.... 31 llamayu phaxsi 2012\nVenezuela: Internet thakhin luräwipa Qillqiri Laura Vidal · Latin America Thakhi artistanakax ukhamarak jayllirinakax uñch’ukirinak jilanchayapxi, kunawsatix mistupxi. Akan yaqhip Venezuela thakhin artistanakan videonak uñachayapxta.\nVídeo: Ayllun jakasirinakax gobernanza ukamp sartawip qilqt'apxi Qillqiri Juliana Rincón Parra · Latin America Portal Territorio Indígena ukat Gobernanza ukax instituciones ukanakan chikanchatawa, America Latina uksan pueblos indijinas ukanakar markanakap yanapt'añatakiw irnaqi. Video uksaw sartawip uñt'ayapxi.\n19 anata phaxsi 2012\nPanamá: Markachirinakax mineria arxatasax qalanakampiw thakhi jist'antapxi Qillqiri Ariel Moreno · Latin America Ngäbes Buglés ukan markachirinakax Panamericana, chiriqui chiqapana, jist'antatapxiwa. Kunati gobiernomp explotación minera ukat aruskipapkatayna, uk gobiernox phuqhañap mayipxäna. Internetanx Martinelli p’iqinchirir ukjamarak markachirinakan luräwinakapat uñt'ayapxi.\nUcrania: Taqin uñjañ qullañ utax medios sociales apnaqäwimpix nayraqatankiwa Qillqiri Tetyana Bohdanova · Europa Central y del Este Hospital Regional Dnipropetrovsk sutinix 1798n maran utt’ayasitäyna [ru, uk] –ukatx Ilya Ilych Mechnikov sutinixatyanawa- ukjamarak Ucranian markanx nayra qullañ utanakatäynawa. Ukampirus uka qullayasiñ utax medios... 15 lapaka phaxsi 2011\nHiperBarrio: Loma markan globunakar cartografiyasa Qillqiri Eddie Avila · Latin America RV yatiñ yanapt'awit yatiqirinakaxa, Hiperwaryu, Medellín, Colombia, Loma markan chikanchasirinakax irnaqawipampix sarantasipkiwa. Open Street Maps ukan kartukrafiyañ irnaqawipamp tukjatayañataki, uka tamax uraqpachan luwunakamp kartukrafiyat uñakipañ... Global Voices Aymarata


¿Khitis Diosajja? | Suma yatiyäwinaka\n1. ¿Kunatsa Diosar yupaychañasa?\nDiosaw taqe kuns ina chʼusat lurawayi. Jupajj utjapunitaynawa ukat wiñayatakirakiw utjani (Salmo 90:2). Ukat Biblian suma yatiyäwinakas Jupatwa jutaraki (1 Timoteo 1:11). Jupaw jakañ churawayistu, ukhamajj Juparukiw serviñasa ukat yupaychañasaraki. Apocalipsis 4:11 liytʼäta.\n2. ¿Kunjamas Diosajja?\nDiosajj wali chʼamani mä ajayuwa, ukhamajj janipuniw khiti jaqes Jupar uñjkaspati, janiw jiwasjam jañchini ukat chʼakhani jaqëkiti (Juan 1:18; 4:24). Ukampis kunjam chuymanis Jupajja, uk luratanakap toqew yatsna. Sañäni: panqaranakasa ukat mojjsa achunakasa wali suma lurtʼatawa, ukanakaw chʼikhi amuyunïtapa ukat munasirïtap uñachtʼayistu. Ukat alajjpachasa, wali chʼamanïtapwa uñachtʼayarakistu. Romanos 1:20 liytʼäta.\nYaqha toqetjja, Biblia liytʼasarakiw Diosar sum uñtʼsna, ukanwa kunjamsa jaqenakar uñji kunanakas Jupar kusisiyi ukat chuyms ustʼayaraki ukanak yatjjatsna, ukat jan waltʼäwinak utjipansa, kunjams Jupajj amuyi ukas qhanañcharakiwa. Salmo 103:7-10 liytʼäta.\n3. ¿Diosajj sutinïpachati?\nJesusajj akham sänwa: “Alajjpachankir nanakan Awkejja, sutimajj jachʼañchatäpan” sasa (Mateo 6:9). Cheqansa, Diosajj kunaymanit aytasitawa, ukampis Jupajj mä sutinikiwa. Sapa arurjamaw uka sutejj mayj mayj arsusi. Aymara arunjja, Jehová sasaw arsusi, ukat awisajj “Yavé” sasarakiw arsusi. Bibliajj akham siwa: “Jaqenakan yatipjjañapataki, jumajj “Jehová” sutinïtama, juma sapakiw oraqpachjjaru taqe Munañanïtajja” sasa (Salmo 83:18, NM).\nYaqha Biblianakanjja, Diosan sutip lantejj “Dios” jan ukajj “Tatitu” sasakiw uskupjje. Ukampis Biblia qellqaskäna ukhajja, mä 7.000 kutiw Diosan sutipajj uñstäna. Ukat jaqenakar yatichkasinjja, ukhamarakiw Jesusajj Diosan sutip aytirïna. Juan 17:26 liytʼäta.\nAka munasir awkjamarakiw Jehová Diosajj jiwasanakat wal llakisi\n4. ¿Diosajj jiwasanakat llakispachati?\nJehová Diosatï munaschistojja, ¿kunatsa tʼaqhesiñanak jan tukjpacha? Diosajj yantʼañatakiw ukham luri sasaw walja jaqenakajj sapjje. Ukampis ukajj janiw cheqäkiti. Santiago 1:13 liytʼäta.\nDiosajj janiw munkir jan munkir thakipan sarnaqaykistuti, ukajj sapa maynitäjjewa. Ukampis jiwasatï jupar serviñ ajllsna ukhajja, wali askiniwa (Josué 24:15). Walja jaqenakaw jakäwipamp jan walinak lurapjje, ukatwa tʼaqhesiñanakas utjaraki. Uk uñjasaw Jehová Diosajj wal chuym ustʼayasi. Génesis 6:5, 6 liytʼäta.\nNiyakejay Jehová Diosajj wal munaschistojja ukat sum jakasiñas munarakchejja, niyaw jan walinaksa, tʼaqhesiñanaksa chhaqtayani. Ukampis kunatsa tʼaqhesiñanak jan tukjpacha ukjja, 8 yatichäwin sum qhanañchasiskani. 2 Pedro 2:9 ukat 3:7, 13 liytʼäta.\n5. ¿Kunjamsa Diosar jakʼachassna?\nJehová Diosajj wal sapa maynit llakisi, ukat oración toqe Jupar jakʼachassna ukwa munaraki (Salmo 65:2; 145:18). Perdonañatakis jankʼakirakiwa. Munañap janis sum phoqchiñanejja, kunjamsa phoqhañatak chʼamachasisktan uk Jupajj sum yati. Ukhamajj pantjasir jaqëkstansa, Jupan amigopasnawa. Salmo 103:12-14 ukat Santiago 4:8 liytʼäta.\nCheqansa, Jehová Diosaw jakäw churistojja, ukhamajj Juparukiw taqe chuymasamp munasiñasa (Marcos 12:30). Ukat qhawqsa Jupar munastan uk uñachtʼayañatakejja, Jupat yateqañasa ukat kamachinakap sum phoqhañasaraki. Taqe ukanak lurasinwa Diosampejj sum apasirakiñäni. 1 Timoteo 2:4 ukat 1 Juan 5:3 liytʼäta.


Bible in one year - Aymara Bible 1997 - October 24\n1. Jeremiasajj guardian patiopana presöscäna ucapachaw Tatitojj Jeremiasarojj wasitat parljjayäna aqham sasa:\n2. “Naya, qhititejj aca orake lurcta, ucatsti suma cimientopjjaru utt'aycaracta, ucaw sisma:\n3. Nayar art'asita, nayasti ist'araquïmawa, ucatsti cunanactejj jumajj jan yatcta, uñjcaracta ucanacwa uñacht'ayaraquïma.\n4. [4-5] Naya, Israelan Diosapasti, mä yatiyäwinacanïtwa jumataquejja, Jerusalén marcanquiri utanac toketa, uqhamaraqui Judá orakenquiri reyinacan utanacap toketsa, cawquïrinacatejj k'ala tincuyatäcani ucanacata. Jumanacan caldeonac toke espadampi nuwasiñataqui sayt'asiñ chekana aptatäcan aca marcar nuwantañataqui, ucar mistutanacamasti inamayaquïniwa; jiwatanacampiquiw phokhantasipjjätajja. Nayawa jach'a colerasiñajjana, jupanacarojj jiwarayä; nayasti aca marcatjja maysaruw uñtjjta, walja ñankhanaca lurapjjatap laycu.\n6. Ucampisa kollapjjaraquïmawa, c'umara tucuyapjjaraquïma, ucatsti chekpachanaracwa sumana jan qhitin cun sata sarnakasjjapjjäta.\n7. Judá marcana, uqhamaraqui Israelan sarnakäwipsa sumaruw tucuyjjaraquï, ucatsti wasitatwa jupanacarojj sayt'ayjjä: cunjämäpcäntejj kalltanjja uqhamäjjapjjañapataquiraqui.\n8. Cuna juchanactejj naya toke lurapcän take ucanacatsti k'omachjjaraquïwa, take ñankhanaca lurapcän ucanacatsti jupanacarojj perdonjjaraquïwa, uqhamaraqui nayataqui sayt'asitanacapatsa.\n9. Jerusalenasti nayataquejj cusiscañäniwa, sumana uñjata, jach'achataraqui take marcanac nayrakatana aca orakenjja. Cunapachatejj jupanacajj ist'apjjani, cuna asquinactejj Jerusalenanquir jakenacjjaru apancä uqhamaraqui jach'aptañanacsa, churcäjja ucapachan uca yakha marcanacajj ajjsarañat qhathatipjjani.”\n10. Tatitojj siwa: “Jumanacajj sapjjtawa: ‘Aca chekajj wasararu tucutawa, janiraquiw jakenacas ni uywanacas utjquiti,’ sasa; Jerusalén marcan callenacapasa, Judá oraken marcanacapasa ch'usaquiwa, janiraquiw ucanjja qhitisa, ni jakenacasa, uywanacasa jacapquiti, sasa. Jichhajj waliquiwa, acanwa suma fiesta k'ochunacajj ist'asini;\n11. cusisiña k'ochunacaw ist'asini, casarasirin k'ochunacapaw ist'asini, ucatsti sapjjaraquiniwa: ‘Take ch'amani Diosaru yuspagarapjjam, Tatitusti sumawa, munasiñapas wiñayataquiraquiwa’ sasa. Templorusti yuspagaraña ofrendanac apanipjjaraquini. Jïsa, nayaw asquiru tucuyä aca marcan sarnakäwipjja. Cunjämäcäntejj kalltanjja uqhamäñapataqui. Naya Tatituw ucjja arsta.”\n12. Take ch'amani Tatitojj siwa: “Aca marcana, cawqhatejj jichhajj wasararu tucuyatäqui, jan jakeni, jan uywanacani, take marcanacana, wasitatwa pastonacajj utj-jjani, cawqharutejj awatirinacajj wasitat uywanacapa anaquipjjani.\n13. Kollu tokenquiri marcanacansa, kota irana pampa orake tokenacansa, Néguev orakensa, Benjamín tribun orakepansa, Jerusalén marca thiyanacansa, Judá orakenquir marcanacansa, awatirinacarojj uñjatäjjaniwa tamanacapa jaqhusipquiri. Naya Tatituw ucjja arsta.”\n14. Tatitojj siwa: “Mä uruw purinini, cunapachatejj take bendicionanac Judá marcaru uqhamaraqui Israelaru churañataqui arscäyäta uca urojja.\n15. Uca uru purincani ucapachasti Davidataquejj mä jupan wawapwa utjayaraquëjja, juparaquiw aca marcanjja asquimpi chekapampi utjayani;\n16. uca urunacanjja Judá orakejj sumaquiw sarnakasini, Jerusalén marcasti jan qhitin cun sataraquiw jacasiraquini. Aca sutimpiw uca wawarojj sutichapjjaraquini: ‘Tatituw jiwasan atipjañasajja’ sasa.\n17. Naya, Tatitusti, saractwa: Davidan wawanacapatjja utjapuniniwa mayni Israelan tronoparu kont'asirejja,\n18. uqhamaraqui Leví tribut jutiri sacerdotenacas utjapuniniwa, sapa uru nayaru loktäwinaca loktañataquejja, grano loktäwinaca nayan sutejj-jjaru naqhayañataqui, uqhamaraqui yakha loktäwinaca nayaru loktañataquisa.”\n19. Tatitusti wasitatwa Jeremiasaru parläna ucatsti saraquïnwa:\n20. “Naya Tatituw sista: Phokhasipuniniwa cuna arust'äwtejj nayajj urumpisa, arumampisa lurcta ucanacajja, uqhamat urus arumasa horasaparu puriniñapataqui.\n21. Uca quipcaraquiwa: Cuna arust'äwtejj David uywatajjampi lurcta ucajj phokhasipuniniwa, ucatsti mayni jupan wawapa tronopar kont'asirejj utjapuniniwa, uqhamaraqui sacerdotenacampi arust'äwiru mantatajjasti phokasipuniniwa, Leví tribunquiri wawanacapampejja.\n22. David sirvirejjan wawanacaparusti uqhamaraqui nayaru sirviri Leví tribunquirinacarusa waljaptayäwa, alajjpacha warawaranacjama, uqhamaraqui kota iramanquiri ch'allanacar uñtata jan qhitinsa jact'cayaraquïniwa” sasa.\n23. Tatitusti Jeremiasarojj parljjayascaquïnwa, aqham sasa:\n24. “¿Amuytati cunjämsa jakenacajj parlapjje nayan Judá orakeru, uqhamaraqui Israelaru apanucutajjatjja? ¡Ucatwa marcajjarojja jisc'achañampi uñjapjje, janiraquiw mä marcarjamas uñjapquiti!\n25. Jichhasti naya Tatituw sista: Nayasti urumpi arumampiw mä arust'äwiru mantta, uqhamaraqui cuna casta leyinacatejj alajjpachsa, acapachsa apnakcaspa ucanacwa uscuracta.\n26. Jichhasti janipuniw apanuccäti Jacobon wawanacaparojja, David uywatajjan wawanacaparusa, jupanac taypitsti utjayaraquïwa mayni mistuñapa, Abraham, Isaac, Jacob ucanacan wawanacaparu apnakañapataquejja. Nayaw jupanacatjja qhuyapayasëjja, sarnakäwinacapsti asquiruw tucuyjjaraquejja.”\n1. Cunapachatejj Babilonianquiri Nabucodonosor reyejj take marcanacan ejercitopampi, jupajj apnakcäna uca marcanacampi Jerusalén marcaru, uqhamaraqui take uca tokenquiri marcanacaru nuwantascäna, ucapachaw Tatitojj Jeremiasaru parljjayäna aqham sasa:\n2. “Naya Tatitu, Israelan Diosapaw sisma, nayan sutejjaru Judá oraken Sedequías reyiparu saniñamataqui aqham sasa: ‘Nayaw aca marcjja Babilonianquiri reyiru catuyä ninampi phichhantañapataqui.\n3. Jumasti amparaparuw jalt'äta, ucatsti janiw khespcätati. Catuntapjjätamwa ucatsti Babilonianquiri reyiruw catuyapjjaraquïtam, jupa nayrakataru uñstayatatsti Babiloniaru apayataw uñjasiraquïta.\n4. Ucampisa jichhajj Sedequías reyi, ist'am, cuntejj naya Tatitojj siscäma uca arunaca: Janiw jiwcätati espadan jiwayatajja.\n5. Jan ucasti suma jiwa jiwjjäta, imäwimansti suma k'apquiri kollanacwa naqhayapjjaraquini, cunjämatejj nayra awquinacaman imäwipanjja naqhayapjjerïcäna uqhama, ucatsti sapjjaraquiniwa: “¡Ay Tata!” sasa jumat jachasa. Naya Tatituw ucjja arsta, arojja churaracta.’ ”\n6. Jeremías profetasti take aca arunacwa Sedequías reyerojj yatiyaraquïna Jerusalén marcana.\n7. Ucañcamasti Babilonia reyin soldadonacapasti Jerusalén marcaruw wali nuwantasinipcäna, uqhamaraqui Laquis, Azeca sisqui uca marcanacarusa, cawquïri suma perkanacampi muyuntata marcanacatejj Judá oraken kheparcatayna uca marcanacarusa.\n8. Tatitusti wasitatwa Jeremiasarojj parljjayaraquïna, cunapachatejj Sedequías reyejj mä arust'äwi lurcatayna take Jerusalén marcan jaquiri jakenacampi take esclavonacaru antutjjañataqui, uca khepata.\n9. Uca arust'äwisti aqhamänwa: Qhitinacatejj judío esclavonïpjje, chachäpasa, warmïpasa, jupanacaru antutnucjjapjjañapänwa, uqhamat jan qhitisa pachpa marca masiparu esclavot sirviyasiñapataqui.\n10. Take jilïrinacasa, take jakenacasa uca arust'äwinacjja waliquiw sapjjaraquïnwa, ucatsti esclavonacaparojj antutnucjjapjjaraquïnwa, janiraquiw maynis esclavöñataqui kheparcjjänti.\n11. Ucampisa jupanacajj uqham esclavonacaparu antutnucjjatatsti pesayasipjjaraquïnwa, ucatwa wasitat uca esclavonacaru jawsayasin sirviyasipjjaraquïna.\n12. Ucatwa Tatitojj Jeremiasaru aqham sasa parljjayäna:\n13. “Naya Israelan Diosapaw, nayra awquinacamaru Egipto marcat apsuncta ucapachajj mä arust'äwi lurayäta, jupanacajj esclavöpcäna ucapacha.\n14. Jupanacarojj saraquiyätwa: Sapa pakallko mara pasjjepanwa, cawquïri hebreo jaketejj jupa pacha aljasi ucatsti sojjta mara sirviraqui ucarojj antutjjapjjätaw sasa. Ucampisa nayra awquinacapajj janiw nayarojj ist'apquitänti, ni jaysapcaraquitänsa.\n15. Ucampisa jichhajj jumanacajj sarnakäwinacamjja mayjaruwa tucuyjjapjjtajja, cunatejj nayataquejj asquïqui ucwa lurapjjaractajja, marca masi esclavonacamaru antutjjasajja. Ucatsti mä arust'äwiruraquiw mantapjjänjja nayan nayrakatajjana, cawquïri templotejj nayataqui satäqui ucana.\n16. Ucampisa ucanac pasatatjja uca arust'äwirojj janiw phokcjjapjjeti jan ucasti nayan sutejj-jja taquisjjapjjänwa, cawquïri esclavonacatejj utjcäna ucanacarusti wasitatwa sirviyasipjjaraqui esclavo tucuyasa.\n17. Uqhamaw naya, Tatitojj, arsta: Jumanacajj janiw nayarojj ist'apquistati, cawquïri marca masinacamatejj esclavo sarnakasipcän ucanacarusti janiraquiw antutapctati; uca laycuraquiw jichhajj nayajj guerrampiru, cunayman casta usunacampiru uqhamaraqui mach'ampiruw antutcatapjjäma, jumanacampi wali ajjsarcañanaca lurapjjañapataqui, take aca orakenquir marcanacasti ucanac uñjasajj ajjsarapjjaraquiniwa. Naya Tatituw ucjja arsta.\n18. [18-19] Judá orakena, uqhamaraqui Jerusalén marcana jilïrinacapa, palacion yanapirinacapampi, sacerdotenacampi, take jakenacampi naya nayrakatanjja mä arust'äwi lurapjjänjja: Mä vaca kallu payaruw jaljapjjäna, ucatsti uca taypi pasapjjaraquïnjja, ucampisa uca arust'äwjja apanucupjjänwa, taquisipjjaraquiwa, janiraquiw phokhapcänti.\n20. Uca laycu, jichhajj nayajj uñisirinacaparuraquiw catuyäjja, uqhamaraqui janchinacapasa jach'a jamach'inacana, montenquir animalanacan mank'atäñapataquiw catuyaraquëjja.\n21. Judá marcan Sedequías reyiparusa, take oficialanacaparusa, ajjsarcañ uñisirinacapan amparaparuw catuyaraquï, Babilonianquiri reyipan ejercitopan amparaparu, jichhasti uca ejercitojj janiw Judá orakerojj nuwantcaraquiniti.\n22. Uca uñisirinacarusti wasitatwa aca marcaru cutt'ayaniraquï, ucatsti tucjayaraquïwa, catuntasinsti ninampiw naqhantayaraquï. Judá orakenquiri yakha marcanacarusti ch'usa wasaran jan jakeni tucuyaraquëjja. Naya Tatituw ucjja arsta.”\n57. Tatay, jumaquiw nayataquejj utjarapistajja, arunacam phokhañataquiw arsta.\n58. Takpach chuymampiw qhuyapayasiñam thakta: arsutamarjamay qhuyapt'ayasita.\n59. Sarnakäwejjaruw uñaquipasta, arunacamarusti wasitat jaysta.\n60. Janc'aquiw sartasta, jan suyasaraquiw arsutanacam phokta.\n61. Ñankha lurir jakenacajj sipitanacampiw muyuntayapjjetu, nayasti janiw munañam phokhañat armascti.\n62. Chica arumaw jumar yuspagarañatac uñatatta, arunacamat jumar yuspagarañataqui.\n63. Jumar iyawsir jakenacampiw chicachasta, arsutanacam phokherinacampiw mayachasiracta.\n64. Tatay, acapachajj munasiñamamp phokhantatawa; leyinacamay yatichita.\n21. Korirusa, kollkerusa ninaw yant'i; uqhamaraquiw jakerojj yant'araqui jach'ar aptatäñampi.\n1. Acajj chekawa: “Maynitejj iglesian mä jilirïña munchi ucajja, uca luräwejj wali sumawa.”\n2. Ucatpï cawquïritejj obispöchi ucajja, jan qhitins camscayaw jacañapa. Mä sapa warmini, mä suma jacañan jacañapawa, take amuyt'ampi uqhamarac respetompi. Utapar sart'irinac catokañataquejja waquicht'atäñapawa, yatichañataquis asquïñaparaqui.\n3. Janiraquiw machirïñapäquisa, qhitimpis ch'ajjwirïñapäquiti, janiraquiw lunthatatampi jicjjatat kollks munañapäquiti. Antisas qhuyapayasirïñapawa, takenimpis suman jacañapa, janiraquiw kollke chuymäñapäquiti.\n4. Utapjja sum apnakañapa, wawanacaparus ist'asirïña ajjsart'aña yatichañapawa.\n5. Ucampis maynitejj utapjja jan sum apnakañ yatcchi ucajja, ¿cunjämrac Diosan iglesiap sum apnakaspasti?\n6. Obispojj janiw mä machak iyawsirïñapäquiti jan jach'a jach'a tucuscañapataqui, jan Supayjama pachpa juchañchäwiru aynacht'ascañapataqui.\n7. Jan iyawsirïpqui ucanacampis respetatäñaparaquiwa, jan cuna p'enkaru tincuscañapataqui, ni Supayan sipitaparusa jalt'ascañapataqui.\n8. Uca pachparaquiw diacononacajj suman uñjat chachanacäpjjañapa; arsutaparojj phokhañaparaquiwa, janiraquiw machjasiñapäquiti, janiraquiw lunthatatampi jicjjatat kollksa munañapäcaraquiti.\n9. Iyawsäwi toket khanañchatäquis ucjja sum catjjäsiñaparaquiwa, k'oma chuymanïñaparaquiwa.\n10. Nayrakatajj yant'atäpjjañapawa, ucat jan cuna juchanïpcchi ucajja, diácono cancañjj luraspawa.\n11. Uca pachparaquiw warminacas respetompi sarnakapjjañapa, jan arunac apnakeriraqui, suma amuyumpi sarnakasa, take cunans chekap lurasaraqui.\n12. Mä diaconojj mä sapa warminiquïñapawa, uqhamarac wawanacaparusa, utapanquirirusa sum apnakañapawa.\n13. Luräwinacap sum phokheri diaconojja asquit uñt'atawa, Tatit Jesucristoru iyawsatapatsa takpach iyawsañampiraquiw parli.\n14. Janc'aquiw jutañ munta jumar uñjiri; ucampis acjja kellkansmawa,\n15. inampis jan janc'a jutquirista, jumajj yatiñamawa Diosan familiapjama cunjäma sarnakañamasa Diosan cheka arunacap catjjäsqui arjjatcaraqui uca iglesiana.\n16. Janiw Diosar arcäwisana imantatäqui ucatjja payachasiñajj utjquiti, ucasti wali jach'awa: Diosajj jaker tucusaw uñstawayi; jupajj Ajayunsa asquit khanañchataraquiwa, angelanacansa uñjataraquiwa. Marcanacarojj yatiyatawa, aca orakpachanjja iyawsataraqui, alajjpachansa catokataraqui.


Maya maya amuyunakawa uka tuqinakata utjaraki. Yaqhipanakanakaxa kamisa maya qhawqha kasta jaqinakaxa aynacht’atapxaspasa ukhamaruwa amuyuyasiraki, ukasti uñanaqapatsa jani ukaxa sarnaqäwinakapatsa. Yaqhipanakaxa nayra pacha amuyunakarurakiwa wayusipxaraki, ukasti jisk’achäwixa maya qhawqha munañani jaqinakataki wakisiri amuyunaka ch’amanchapxaraki ukata kunaymana sarnaqäwinakasa janiwa yäqarakiti, kunaymana amuyunakata (jaqi kankañata, sarnaqäwinakata, qullqi tuqita, yaqhanakampita.) ukhamata maya jach’a munañana kankañani amtäwi katxaña layku ch’amanchasiraki, qullqi tuqitsa ukata jaqi kankañasa tuqitsa.\nUkhama sipana, jisk’achasïwiruxa utjäwinaksana jani walt’awi amuyurjamawa uñjapxsnaxa sañäni: jisk’achaña arunakampi chansasïwisana) ukata Estado mayachäwi taypitsa (sañäni: mayachäwinaka taypina janiwa arunakasata arxaychituti) yaqhipa jaqi masinakasaru janiwa wakisirinakaparjama yäqapxarakiti.\n¿Kunansa jaqi kankañasata ukata uñanaqasata jisk’achäwi mayjt’i?\nPaya mayja amuyt’anakawa, jisk’achasiñaxa jaqinaka taypita sarayatarakiwa (walja jaqinaka mayachasiwina, jaqinaka markachasirinakana ukata mayachäwinakampi) ukasti jaqinaka jakäwinakapana utjaraki. Ukhama jakäwinaka jisk’achäwinakaru uñt’ataxa, ukasti qullqinita sipana ukata jaqi kankañanita sipana ch’amanchasiraki.\n¿Kunjamatasa jaqi kankañata ukata uñanaqasata jisk’achäwi qhananchasirakispa?\nEAkhama mauyunaka uñakipasa lup’ipxañäni:\n• Jani jaqirjama, jisk’achasa ukata uñinukaña: maski maynirusa jani uka waljanirusa.\n• Yäqañata: jaqi kankañasata (janchisata jani ukaxa ñik’utasata, sip’unakasata, tañasata, yaqhanakampita) sarnaqäwisatsa (arusata, arsüwisata, sarnaqäwinakasata, isinakasata, chimpunakasata, saranakasa ukata yaqha jakäwinakasata, uñt’ayasitasata ukata markachirisata) sapa jaqina jani ukaxa waljaninsa.\n• Amtäwi: wakisirinakasa taktäwi maski mayni jaqina jani ukaxa waljaninsa.\n¿Kunasa sutichäwi ukata unanchäwixa?\nSutichäwixa sapa jaqiru jani ukaxa waljaniru jisk’achäwiwa. Uka jisk’achäwixa jani suma yaqhanakaru uñt’atatwa utjarakixa. Unanchäwixa sapa jaqiru jani ukaxa waljaniruwa puriraki. Ukhamata jaqinakaru janira uñt’kasina nayrkipa unanchawxapxthana jani suma yatkasina jisk’achañawa.\n¿Jisk’achäwi kutipaxa utjiti?\nJisk’achäwixa jutiri saririwa, maski jaqi kankañata sipansa (janchisatsa, ñik’utasatsa, tañasatsa) ukata sarnaqäwisatsa (arusata, arsüwisata, saranakasata, isinakasata, chimpusata, yäqawisata yaqha jakäwinaksata, markasampi mayachasitasata jani ukaxa yaqhanakatsa) jani wakisirita. Ukhampachasa, walja maranakana jaqinakaxa jisk’achata uñjasipxapuniritaynwa ukata jupanakata arxatasiñaxa utjarakiwa kamisa larama janchini jaqi masinaksana, junt’u qhirwa tuqi jaqi masinakasata sipansa.\n¿Kasta sutimpi jaqi masinakaru sutichaña wakisiti?\nJaniwa, chiqpachanxa, jaqi kastanaka janiwa utjkiti. Ukxa jaqi masinakasakirakiwa arsusipkixa ukhamata jaqinakaru mayja mayja uñjañataki ukata janiwa uka tuqinakata yatxatäwinaka utjkiti.\n¿Jaqi masisaru “pampa jaqi” jani ukaxa “larama” sutimpi sutichañaxa chiqapaskiti?\nUkhama sutinakampi sutichañaxa jaqinakkama jisk’achasiñaruwa aparakchitu ukhamata janiwa jaqinakaru khuskhachaña chuymampi yäqapktanti maski larama ajanuni jaqi masinakasarusa jani ukaxa pata pampa jaqi masinakasarusa, ukhamaraki kunaymana markanaka jaqinakarusa. Uka jisk’achäwinaka janiwa jaqikama suma purapata yäqasiñaru irpchituti.\nUkhama sutinakampi jaqi masinakasaru maski munasisasa arxayasiptana jisk’achapxapuntanwa ukxa jaqinakakiwa ukhama jani waliru apasipthana. Ukhama pachparakiwa, janiwa jiwasaxa jaqi masinakasaru amtatasaru ukhamaraki munatasu sutichapsnati, kunattixa jisk’achañarupuniwa ukhamata sarapxthana, uka jisk’achäwinakaxa janiwa chiqapäkiti.\n¿Kunatsa Ministerio de Cultura mayachäwita jani chiqa jisk’achäwinakata añayapxi?\nMinisterio de Cultura chiqpachana ukhama jisk’achäwinaka chhaqtayañatakiwa inuqataraki ukhampachasa jisk’achirinakaru wayxatañataki janiwa kamachinaka utjiti. Ukatwa, jisk’achäwinakata añayasiñataki, Ministerio Público ukawa uka jisk’achäwinaka wayxatapxarakiñapa maski fiscalía mayachäwisa jani ukaxa comisaría pallapalla mayachäwinakansa.\nUkata markachrinakaxa jisk’achäwinaka chhaqtayañataki maya qhawqha kamachinaka arkapxarakiwa.\n¿Kamachisa yatiyäwinaka yatiyiri mayachäwinakampi?\nLey N. ª 28278 - Ley de Radio y Televisión kamachina khuskhachasiñawa ch’amanchasiñapa, uka pachparakiwa Códigos de Ética kamachi ch’amanchasiñapa, sapa maynitakisa jani ukaxa waljanitakisa. Yatiyäwinaka yatiyiri mayachäwinaka, Ministerio de Transportes y Comunicaciones (MTC) awatitawa kamachinaka phuqapxañapa. Achikt’asïwima akïri wakichataruwa qillqt’asma: web del observatorio.


Números 24 - Holy Bible [Aymara Bible 1997] - (Núm 24)\nUcampisa cunjämatejj Balaamajj uñjäna Tatitutaquejj asquïtapa Israelar bendiciñajja; janiw uñacht'äwinac jupat catokerejj sarcjjänti, cunjämatejj walja cutinac lurcatayna uqhama, jan ucasti ajanupjja wasara tokeruw uñtäna.\nBalaamajj israelitanacarojj tribunacapatcama utjnokatwa uñjäna, uqhamaruw Diosan ajayupajj jupjjaru juti.\nUcapachasti Balaamajj aca arunacwa arsüna: “Balaaman arunacapawa, Beor chachan yokapa, Dios toket yatiñan jakeraquiwa.\nCunapachatejj ajayuncqui ucqhajj juc'amp suma uñji, suma arunacwa catokaraqui, uqhamarac ajayun uñacht'äwinacsa take ch'amani Diosatjja.\n¡Jacob, cunja sumas carpanacamajja! ¡Israel, cunja sumas campamentomasa!\nWalja sekentat palmeranacar uñtataraquiwa, jawir lacanacan pankaranacar uñtata. Tatitun ayrut áloes sat pankaranacjama, uqhamaraqui cedronacas uma thiyanccaspas uqhama.\nIsraelasti walja umaniraquïniwa umt'añataqui, uqhamarac yapunacap carpañataquisa. Reyipasa Agag reyirojj atipjaraquiniwa. Jach'a ch'amampiw apnakaraquini.\nEgiptot irpsunqui uca Diosajj, jupanacataquejj búfalo sat animalan wajjrapan ch'amapjamäniwa. Israelajj mank'araniwa uñisiripan marcanacarojja; ch'aqhanacapsa p'aquiraraquiniwa, flechanacapampiw usuchjaraquini.\nCunapachatejj samarañatac iquintasi ucqhajj leonar uñtataraquiwa. Janiraquiw qhitis sartaycaraquispati. ¡Bendicitäpan qhititejj bendiscätam ucajja, uqhamarac maldicitäpan qhititejj maldiscätam ucajja!”\nAcanac ist'asajj Balac reyejj Balaamataquejj wal colerasïna; amparanacap t'ajjllirasisajj, aqham sänwa: —Nayasti jumarojj jawsaysmaw uñisirinacajjar maldiciñamataqui, ucampis jumajj niyaw quimsa cuti bendisjjta.\nJichhasti cutt'jjam utamaru, nayasti arojjampiw arsuyäsma walja churäwinac churañataqui, ucampisa Tatituw jan uqham lurasiñap munquiti.\nBalaamajj saraquïnwa: —Nayasti juman qhitanitanacamarojj yatiyayätwa,\npalacioman korisa, kollkesa phokhantatäscpa ucqhasa janipuniw nayajj Tatitun arunacaparojj jan ist'quiristti ni ascsa ni jan walsa nayan arojjarjamajj lurquiristti, ucampis nayajj arsuristwa cuntejj Tatitojj sisquitaspa ucaqui.\nJichhasti marcajjaruw cuttjjä, ucampis arsuwayäwa cuntejj aca marcajj khepa urunacan marcamampi lurcani ucanaca.\nBalaamajj aca arunacwa arsüna: “Balaaman arunacapawa, Beor chachan yokapa, Dios toket yatiñan jakeraquiwa.\nCunapachatejj ajayuncqui ucqhajj juc'ampi sum uñji; yatiraquiw cuntejj alajjpachanquir Diosajj yatqui ucsa; arunacsa catokaraqui, uñacht'äwinacsa, jach'a ch'amani Dios toketjja.\nUñjtwa cunatejj khepa urunacan utjcani ucsa, uñjaractwa cunatejj jayancqui ucsa. Mä warawaraw Jacobot mistusinqui, mä reyiraquiw israelan sartasqui. Jupaw Moab orakerojj p'eket takjjatani. Takpachaniruw Set sat chachan wawanacaparojj pampachjani.\nEdomarus catuntaraquiniwa, Seir sat uñisiriparusa catuntaraquiniwa. Israelasti jach'a luräwinacwa lurani.\nMä atipjiriw Jacobotjja mistuni, marcan kheparirinacarojja t'unjaniwa” sasa.\nUcatsti Balaamajj Amalec orak tokeru uñtasajj aca arunacwa arsüna: “Amalec marcajj take marcanacan p'ekepawa, ucampisa k'ala t'unjataw uñjasini” sasa.\n[21-22] Uqhamaraquiw quenitas sat marca uñtasajj aca arunac arsüna: “Cainan wawanacapa, jacäwinacamajj suma chekar sayt'atäscpansa, tapanacapajj kala taypinacar uchatäscpansa, uca tapasti ninampi t'unjatäniwa, cunapachatejj Asiria marcajj catuntcani ucqhajja” sasa.\nUcjjarusti mayampiw aca arunaca arsüna: “¡Ay! ¿Qhitis jacani cunapachatejj Diosajj take acanac lurascani ucqhajja?\nChipre thiyanacatwa barconacas jutapjje, ucatsti k'al tucjapjjani, Asiria, uqhamarac Heber marcanacjja, Heber marcas t'unjataraquïniwa” sasa.\nUca khepatsti Balaamajj sarjjänwa, utaparuw cuttawayjjäna. Balac reyejj uqhamaraquiw thaquinjam sarawayjjäna.


Apostolonakajj señal mayipjjäna (Mateo 24:3-51) | Jesusan sarnaqatapa\nApostolonakajj señal mayipjjäna\nPUSI DISCIPULONAKAJJ SEÑAL MAYIPJJÄNA\n¿KUNANAKAS NAYRÏR PATAK MARANAKAN PHOQASÏNA, QHEPATJJA KUNANAKAS PHOQASIRAKÏNA?\nMartes jaypʼöjjänwa, 11 de nisán urojj niyaw tukuyañampïskäna. Jesusajj aka oraqen jaqenakar yanaptʼañsa yatichañsa niyaw tukuyaskarakïna. Urükipanjja Jesusajj templonwa yatichirïna, ukampis arumanakajj yaqha markaruw sarjjerïna. Jerusalenanjja, waljaniw Jesusat yateqañ munapjjäna, ukatwa jupan ukarojj “wali alwat sarapjjerïna, ukhamat jupar templon istʼañataki” (Lucas 21:37, 38). Jichhajja Jesusajj Olivos Qollunwa Pedro, Andrés, Santiago, Juan uka pusi apostolonakapampejj qontʼasïna.\nJupanakajj jamasatwa Jesusarojj jakʼachasipjjäna. Jesusajj uka nayrakiw ‘templon janiw mä qalasa yaqha qala patjjarojj jaytaskaniti’ sasin säna, ukatwa jupanakajj templot llakisipjjäna, cheqansa janiw uka toqetak Jesusar jisktʼañ munapkänti. Jan ukasti kuntï Jesusajj uka nayrajj jupanakarojj siskäna uka toqetwa yatiñ munapjjarakïna. Jesusajj sänwa: “Jumanakajj wakichatäpjjapunim. Jan amuyapkta uka horasaruw jaqen Yoqapajj jutani” sasa (Lucas 12:40). Ukatjja “jaqen Yoqapajj uñstkani” uka urutwa Jesusajj parlarakïna (Lucas 17:30). ¿Ukanak arsusajj templon tʼunjäwipatti parlaskpachäna? Discipulonakajj uka toqenakat wal yatiñ munapjjäna, ukatwa Jesusarojj akham sapjjäna: “Sapjjetaya: ¿kunapachas ukanakajj phoqasini, jumajj kuttʼankäta uka tiemposa akapachajj niya tukusiñampïskani ukhasa kuna señalas utjani?” sasa (Mateo 24:3).\nInas jupanakajj templon tʼunjäwipat lupʼisipkchïna, Olivos Qollutwa templo uñjasipkäna. Ukatjja inas jupanakajj “reyin mä yoqapaw reyit uttʼayatäñatakejj yaqha jaya markar saräna, ukatjja kuttʼanjjarakïnwa” sasin Jesusajj parlkäna uk amtapjjchïna, ukatwa jaqen Yoqapajj kuttʼankani uka tiempot jisktʼapjjarakïna (Lucas 19:11, 12). Ukjjarusti akapachajj niya tukusiñampïskani ukhajja, kuna señalas utjani sasaw jisktʼapjjarakïna.\nJudionakan tiempopajj tukuskani ukhajj kuna señalas utjani ukjja Jesusajj sum qhanañchäna, templosa ukapachaw tukjatäñapäna. Jutïrinjja uka pachpa señalaw cristianonakarojj Jesusan ‘kuttʼanïñap tiempotsa’ akapachan tukusiñap urunakatsa amuytʼasiñ yanaptʼañapäna.\nJesusajj arskäna uka profeciajj kunjamsa phoqasïna ukjja, 37 maranak qhepatwa apostolonakajj uñjapjjäna, 70 marana. Uka tiempon jakasiri cristianonakajj wakichtʼataw uka uru suyasipkäna. Ukampis Jesusan profeciapajj janiw 70 maran taqpach phoqaskänti. Ukhamajja Jesusajj kuttʼankani uka tiemponjja, ¿kunanakas pasañapäna? Ukjja Jesusajj apostolonakapar sum qhanañchäna.\nJesusajj sänwa guerranakaw utjani, “guerranakat yatiyäwinaksa istʼapjjarakïtawa”, ukatjja “mä jachʼa markajj yaqha jachʼa marka contraw sartani, mä gobiernosti yaqha gobierno contrarakiw saytʼani” sasaw säna (Mateo 24:6, 7). Ukatjja “jachʼa terremotonakaw utjarakini, manqʼat pistʼañanakasa usunakasa ukjan akjanwa utjani” sasaw sarakïna (Lucas 21:11). Discipulonakaparusti akham sarakïnwa: “Katuntapjjätamwa, jan waltʼayañatakisa arknaqapjjarakïtamwa” sasa (Lucas 21:12). Maysa toqetjja, ‘falso profetanakajj waljaniruw engañjapjjani, jan wali luräwinakas jiljjattaniwa, niya taqe jaqenakan munasiñapaw thayararakini’ sasaw sarakïna. Ukatjja saskakïnwa: “Reinon aka suma yatiyäwinakapajja aka oraqpachanwa yatiyasini, ukhamat taqe markanakan yatipjjañapataki. Ukjjaruw akapachan tukusiñapajj jutani” sasa (Mateo 24:14).\nUka profecianakat yaqhepajja, romanonakajj Jerusalenar tʼunjapkäna uka tiemponwa phoqasïna. Ukampis ¿Jerusalén markanakti phoqasiñapäna, jan ukajj aka oraqpachancha phoqasiñapäna? Uka profecianakajja, ¿aka oraqpachan phoqasiskatap amuytanti?\nJesusajj kuttʼankani uka tiempon utjkani uka señalat parlkasajja, ‘taqe kun tukjir mä ajjtaskañatwa’ parlarakïna (Mateo 24:15). Uka ajjtaskañajj 66 maranwa uñstäna, romanonakan ejercitopaw idolonakani estandartenakas aptʼasita Jerusalenar muyuntapjjäna, yaqhep perqanaksa alljapjjarakïna (Lucas 21:20). Ukhamatwa taqe kun tukjir uka ajjtaskañajj judionakan ‘santo lugarat’ uñjatäkäna uka lugarar puripjjäna.\nJesusajj saskakïnwa: “Wali tʼaqesiñ tiempow jutani, akapachan qalltapat jichhakamajj janipuniw ukham tʼaqesiñajj utjkänti, janirakiw mayampis utjkaniti” sasa. 70 maranwa romanonakajj Jerusalén marka tʼunjapjjäna. Judionakan santo markapasa, templosa qʼala tʼunjatäpjjänwa, waranq waranqa jaqenakarakiw jiwarapjjäna, ukhamatwa wali tʼaqesiñ tiempojj purinïna (Mateo 4:5; 24:21). Cheqansa Jerusalén markasa judionakasa qʼala tukjatäpjjänwa, ukhamatwa judionakajj walja maranakan Diosar adorapjjerïkäna uka tiempojj tukusjjäna. Ukhamasti Jesusan profeciapajj kunjamsa jutïrin phoqasini uk uñjañajj wali llakkañäniwa.\nTUKUY URUNAKANJJA CONFIYAÑAW WAKISINI\nJesusajja alajjpachan reyjam uttʼayatäjjasin kuttʼankani uka tiempotsa, akapachan tukusiñapajj purinkani ukhasa kunanakas pasani uka toqetjja apostolonakapampejj parlasipkakïnwa. Ukjjarojja Jesusajj falso cristonakata falso profetanakat amuyasipjjañapatakiw ewjjtʼäna. Jupanakajj “pachpa ajllitanakar” engañjañwa munapjjani sasaw sarakïna (Mateo 24:24). Ajllitanakasti janiw engañjayasipjjañapäkänti. ¿Kunatsa? Falso cristonakajj uñjkañaw jutapjjañapäna, ukampis Jesusajj janiw uñjkañ kuttʼaniñapäkänti.\nAkapachajj niya tukusiñampïkani ukhajja, wali tʼaqesiñ tiempow utjani sasaw Jesusajj säna, jupasti sänwa: “Intejj chʼamaktʼaniwa, phajjsis janirakiw qhantanjjaniti, warawaranakas alajjpachat willirtaniniwa, alajjpach chʼamanakas thaljatarakïniwa” sasa (Mateo 24:29). Wali ajjsarkañ uka arunak istʼasajja, apostolonakajj kunanakas jutïrin pasani uk janiw sum amuyapkänti, ukampis wali musparkañanakaw pasañapäna.\nUkanak uñjasajja, ¿jaqenakajj kamachapjjpachänisa? Jesusajj sänwa: “Jaqenakajj ajjsarañatsa, kunanakatï aka oraqjjar jutañampïski ukanak amuyasasa qʼalpun thayjtapjjani, alajjpach chʼamanakajj thaljatätap layku” sasa (Lucas 21:26). Uka tiempojja jaqenakatakejj wali chʼamakäkaspas ukhamäniwa, ukwa Jesusajj qhanañchaskäna.\nUkatjja “jaqen Yoqaparuw alajjpachankir qenayanak patjjan wali kʼajkiri wali chʼamani jutaskir uñjapjjani” sasaw Jesusajj säna, ukhamatwa janiw taqenejj ajjsarapkaniti sasin apostolonakarojj chuymachtʼäna (Mateo 24:30). Jesusajja ‘ajllitanak laykuw’ Jehová Diosajj akapachar tukjani sasaw uka nayrajj discipulonakapar qhanañchjjarakïna (Mateo 24:22). Ukhamasti kunanakas jutïrin pasañapäna uk yatisajja, ¿Jehová Diosat jan jitheqtir discipulonakajj kamachapjjañapänsa? Jesusajj akham sasaw arkirinakapar chʼamañchtʼäna: “Kunapachatï ukanakajj phoqasiñ qalltkani ukhajja, jumanakajj cheqaki saytʼasipjjam, pʼeqsa waytapjjarakim, salvasiñanakamajj jakʼankjjewa” sasa (Lucas 21:28).\nDiscipulonakajja, ¿kunjamsa akapachan tukusiñapajj wali jakʼankatap yatipjjaspäna? Jesusajj higos arbolatwa parläna, akham sasa: “Jichhasti higos arbolat ak amuytʼapjjam: kunapachatï ramanakas chʼojjñatati laphinakas misturani ukhajja, jallupachan jakʼankjjatap yatipjjtawa. Ukhamarakiwa, taqe ukanak uñjapkäta ukhajja, jupan punkunkjjatap sum yatipjjäta. Qhanakwa sapjjsma, aka tiempon jakir jaqenakajj janïraw jiwarapkaniti, ukhaw taqe ukanakajj pasani” sasa (Mateo 24:32-34).\nJesusan discipulonakapajj taqe señalanak phoqasir uñjasajja, akapachan tukusiñapajj wali jakʼankatap amuyapjjañapänwa. Uka tiempon jakapkani uka discipulonakarojj akham sasaw Jesusajj ewjjtʼäna:\n“Kuna urünisa kuna horasänisa ukjja, janiw khitis yatkiti, janiw alajjpachankir angelanakasa ni Yoqas yatkiti, jan ukasti Awki sapakiw yati. Kunjamäkäntï Noé chachan urunakapanjja, ukhamarakïniw jaqen Yoqapajj kuttʼankani uka tiempojja. Janïr Uma Juiciojj purinkäna uka urunakanjja, jaqenakajj manqʼañanakana umañanakana sarnaqasipkäna, chachanakas casarasisipkänwa, ukhamarakiw warminakas casarasipjjañapataki churatäsipkäna, Noé chachajj arcar mantjjäna uka urukama. Ukampis jupanakajj janiw yäqapkänti, kunapachatï Uma Juiciojj purinisin taqenir apasjjäna ukhakama. Jaqen Yoqapajj kuttʼanjjani uka tiempojj ukhamarakïniwa” sasa (Mateo 24:36-39). Noé chachan tiempopan paskäna ukajja, aka oraqpacharuw jan waltʼayäna, akapachajj tukuskani ukhajja ukhamarakïniwa.\nOlivos Qollun Jesusar istʼapkäna uka apostolonakajja, kunatsa wali amuyumpi sarnaqapjjañapäna uk amuyapjjpachänwa. Jesusajj sänwa: “Jumanakajj wal amuyasipjjam, janipun chuymanakamajj jiljas manqʼañanakampi, jiljas umañanakampi, jakañjjat llakisiñanakamp phoqantatäpanti, ukatarak uka urump akatjamat katjayasisipkasma, mä sipitar uñtata. Oraqpachan jakir taqe jaqenakjjaruw uka urojj jutani. Ukhamasti jumanakajj amuyasipjjapunim, Diosar taqe chuym mayisiñsa janirak jaytapjjamti, ukhamat taqe kunanakatï pasañapäki ukanakat escapapjjañamataki ukhamarak jaqen Yoqapan nayraqatapan saytʼatäpjjañamataki” sasa (Lucas 21:34-36).\nKuntï Jesusajj mayampi jutïr urunakat siskäna ukajja, oraqpacharuw jan waltʼayañapäna. Janiw kunatï mä qhawqha maranakat Jerusalén markarusa judionakarusa pasañapäkäna uka toqetak parlkänti. Jan ukasti “oraqpachan jakir taqe jaqenakjjaruw uka urojj jutani” sasaw Jesusajj säna.\nDiscipulonakajj wali amuyumpi ukhamarak suma wakichtʼataw uka uru suyapjjañapäna. Kunatsa ukajj wakiskiripuni ukjja Jesusajj yaqha uñachtʼäwimpiw qhanañchäna, akham sasa: “Jumanakajj ak yatipjjtawa, mä utanitejj kuna horas lunthatajj utapar mantani uk yatispa ukhajja, jan ikjasaw uñnaqaspa, janirakiw lunthatampis utapar mantaykaspati. Ukhamasti jumanakajj wakichtʼatäpjjatam uñachtʼayapjjam. Jaqen Yoqapasti jan amuyapktas uka horasaruw jutani” sasa (Mateo 24:43, 44).\nKunatsa discipulonakapajj jan sinti llakisipjjañapäkäna uka toqetjja Jesusajj qhanañchaskakïnwa. Uka profecianak phoqaskani ukhajja, mä ‘esclavow’ wali amuyumpi lurañanakap phoqaskani sasaw Jesusajj sarakïna. Ukatjja apostolonakan fácil amuykaña mä uñachtʼäwitwa parläna, akham sasa: “Cheqpachansa ¿khitis suma phoqeri amuyasir esclavojja, khitirutï uywiripajj utapan servirinakapjjar uttʼayki, jupanakar tiempopar manqʼa churki uka esclavojja? Kawkïr esclavorutï uywiripajj jutasin ukham phoqaskir jikjjatani ukajj kusispan. Qhanakwa sapjjsma, jupajj taqe utjirinakapjjaruw uka esclavor uttʼayani” sasa. Esclavotï jan wali esclavöspäna, mayninakarus jan waltʼayaspäna ukhajja, ‘uywirejj wal jupar castigañapäna’ (Mateo 24:45-51; igualtʼayañataki Lucas 12:45, 46).\nUkham sasinjja, Jesusajj janiw arkirinakapat mä qhawqhanejj jan wali chuymanïpjjaniwa sañ munkänti. Ukhamajj ¿kunsa discipulonakar yatichañ munäna? Arkirinakapajj wali amuyumpi sarnaqapjjaspa, lurañanakap taqe chuyma phoqapjjaspa ukwa munäna, ukwa yaqha uñachtʼäwit parlasajj qhanañcharakïna.\n¿Kunatsa apostolonakajj jutïr urunakat Jesusar jisktʼapjjäna, kunanakampsa yatiñ munapjjarakïna?\n¿Kunapachas Jesusajj arskäna uka profeciajj phoqasiñ qalltäna, kunjamsa phoqasïna?\n¿Jesusajj kuttʼaniñapäkäna uka tiempojj kunjamäñapänsa?\n‘Taqe kun tukjir ajjtaskañajja’, ¿kunjamatsa uñstäna, uñstankäna ukhajj kunanakas pasarakïna?\nJesusan profeciap phoqasir uñjapjjani ukhajja, ¿jaqenakajj kamachapjjanisa?\nAkapachan tukusiñapajj jakʼankatap amuyapjjañapatakejja, ¿kuna uñachtʼäwitsa Jesusajj parläna?\n¿Kunatsa Jesusan profeciapajj aka oraqpachan phoqasini sasin sissna?\nAkapachan tukusiñapan qhep qhepa urunakan jakasiri discipulonakaparojja, ¿kamsasas Jesusajj ewjjtʼäna?\n‘¿Munapjjtwa yatiña kunapachänisa taqe akanakajja?’\nJesusan profeciapajj Mateo 24 ukat 25 jaljanakan jikjjataski ukarjamajja, ¿kunanakas machaqat amuytʼasiwayi?